**KLAIPĖDOS MIESTO SAVIVALDYBĖS TARYBA**

**POSĖDŽIO PROTOKOLAS**

2017-12-20 Nr. T-11

Posėdžio data – 2017 m. lapkričio 23 d.

Posėdžio pradžia – 9.00 val.

Posėdžio pirmininkai: A. Šulcas, V. Grubliauskas.

Posėdžio sekretorius – M. Vitkus.

Klaipėdiečių tribūnoje pasisako: V. Jurgelevičienė, L. Girskienė.

Klaipėdos miesto savivaldybės tarybą (toliau – Taryba) sudaro 30 Tarybos narių. Posėdyje dalyvauja 28 Tarybos nariai, nedalyvauja – J. Simonavičiūtė, J. Choromanskytė. Posėdyje dalyvaujančių Tarybos narių ir svečių sąrašai pridedami (1-3 priedai).

A. Šulcas informuoja, kad yra gauti J. Simonavičiūtės ir J. Choromanskytės pranešimai apie nedalyvavimą Tarybos posėdyje.

A. Šulcas supažindina Tarybos narius su Vyriausybės atstovo Klaipėdos apskrityje tarnybos 2017-11-15 reikalavimu Nr. (5.1.)-TR-97 „Dėl Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 5 straipsnio 2 dalies įgyvendinimo”.

SVARSTYTA. Darbotvarkės tvirtinimas.

A. Šulcas praneša, kad sudarytoje darbotvarkėje yra 52 klausimai:

1. Dėl Klaipėdos miesto savivaldybės tarybos 2016 m. gruodžio 22 d. sprendimo Nr. T2-290 „Dėl Klaipėdos miesto savivaldybės 2017–2019 metų strateginio veiklos plano patvirtinimo“ pakeitimo. Pranešėja I. Butenienė.

2. Dėl Klaipėdos miesto savivaldybės tarybos 2017 m. vasario 23 d. sprendimo Nr. T2-25 „Dėl Klaipėdos miesto savivaldybės 2017 metų biudžeto patvirtinimo“ pakeitimo. Pranešėja R. Kambaraitė.

3. Dėl Klaipėdos ekonominės plėtros strateginių krypčių iki 2030 metų patvirtinimo. Pranešėja E. Mantulova.

4. Dėl pritarimo Jungtinės veiklos (partnerystės) sutarties projektui. Pranešėja E. Mantulova.

5. Dėl pritarimo dalyvavimui Tarptautinės buriavimo mokymo organizacijos veiksmuose ir paraiškos pateikimo. Pranešėjas N. Lendraitis.

6. Dėl Martyno Krukio atminimo įamžinimo Klaipėdoje. Pranešėjas N. Lendraitis.

7. Dėl Nenaudojamos kitos paskirties žemės Klaipėdos mieste nustatymo tvarkos aprašo patvirtinimo. Pranešėja R. Gružienė.

8. Dėl A. Aniulės skyrimo į Klaipėdos lopšelio-darželio „Eglutė“ direktoriaus pareigas. Pranešėja I. Gelžinytė-Litinskienė.

9. Dėl Klaipėdos miesto savivaldybės tarybos 2016 m. lapkričio 24 d. sprendimo Nr. T2-289 „Dėl priedų prie tarnybinių atlyginimų švietimo ir sporto įstaigų vadovams skyrimo“ pakeitimo. Pranešėja I. Gelžinytė-Litinskienė.

10. Dėl pareiginės algos pastoviosios dalies koeficientų nustatymo švietimo įstaigų vadovams ir priemokos skyrimo. Pranešėja I. Gelžinytė-Litinskienė.

11. Dėl Klaipėdos miesto savivaldybės tarybos 2014 m. balandžio 30 d. sprendimo Nr. T2-81 „Dėl išmokos dydžio seniūnaičiams nustatymo ir Išmokų seniūnaičiams su jų, kaip seniūnaičių, veikla susijusioms išlaidoms apmokėti mokėjimo ir atsiskaitymo tvarkos aprašo patvirtinimo“ pakeitimo. Pranešėja A. Daujotienė.

12. Dėl Klaipėdos miesto savivaldybės tarybos 2015 m. gruodžio 22 d. sprendimo Nr. T2-340 „Dėl Klaipėdos miesto jaunimo reikalų tarybos pirmininko patvirtinimo“ pakeitimo. Pranešėja A. Daujotienė.

13. Dėl Šeimos tarybos sudėties patvirtinimo. Pranešėja A. Liesytė.

14. Dėl prieglobstį gavusių užsieniečių socialinės integracijos Klaipėdos mieste kvotų patvirtinimo. Pranešėja A. Liesytė.

15. Dėl Klaipėdos miesto savivaldybės tarybos 2015 m. liepos 31 d. sprendimo Nr. T2-207 „Dėl Klaipėdos miesto savivaldybės švietimo tarybos sudėties patvirtinimo“ pakeitimo. Pranešėja L. Prižgintienė.

16. Dėl 2018 metų mokestinio laikotarpio žemės mokesčio tarifų ir neapmokestinamojo žemės sklypo dydžio nustatymo. Pranešėja K. Petraitienė.

17. Dėl fiksuotų pajamų mokesčio dydžių, taikomų įsigyjant verslo liudijimus 2018 metais vykdomai veiklai, patvirtinimo. Pranešėja K. Petraitienė.

18. Dėl atleidimo nuo žemės nuomos mokesčio mokėjimo. Pranešėja K. Petraitienė.

19. Dėl Leidimų laidoti išdavimo, laidojimo ir Klaipėdos miesto viešųjų kapinių lankymo tvarkos aprašo ir Netvarkomų kapaviečių pripažinimo neprižiūrimomis ir kapavietės identifikavimo komisijos nuostatų patvirtinimo. Pranešėja Z. Stankienė.

20. Dėl AB „Klaipėdos vanduo“ vidutinės atsiskaitomųjų apskaitos prietaisų priežiūros ir vartotojų aptarnavimo paslaugų kainos abonentams diferencijavimo principų ir diferencijuotų atsiskaitomųjų apskaitos prietaisų priežiūros ir vartotojų aptarnavimo paslaugų abonentams bazinių kainų nustatymo. Pranešėja V. Gembutienė.

21. Dėl Klaipėdos miesto savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą sumažinimo. Pranešėja R. Jievaitienė.

22. Dėl Klaipėdos miesto savivaldybės tarybos 2008 m. vasario 7 d. sprendimo Nr. T2-27 „Dėl planuojamos ūkinės veiklos poveikio aplinkai vertinimo tvarkos“ pripažinimo netekusiu galios. Pranešėja R. Jievaitienė.

23. Dėl vietinės rinkliavos už komunalinių atliekų surinkimą ir tvarkymą skolų nurašymo. Pranešėja R. Jievaitienė.

24. Dėl mirusių asmenų beviltiškų skolų už vietinę rinkliavą už komunalinių atliekų surinkimą ir tvarkymą nurašymo. Pranešėja R. Jievaitienė.

25. Dėl likviduotų dėl bankroto ir iš Juridinių asmenų registro išregistruotų įmonių skolų už vietinę rinkliavą už komunalinių atliekų surinkimą ir tvarkymą nurašymo. Pranešėja R. Jievaitienė.

26. Dėl Klaipėdos miesto savivaldybės tarybos 2017 m. liepos 27 d. sprendimo Nr. T2-185 „Dėl Klaipėdos miesto tvarkymo ir švaros taisyklių patvirtinimo“ pakeitimo. Pranešėja I. Šakalienė.

27. Dėl pritarimo projekto „Klaipėdos Tauralaukio progimnazijos pastato (Klaipėdos g. 31) rekonstravimas siekiant išplėsti ugdymui skirtas patalpas“ įgyvendinimui. Pranešėja E. Jurkevičienė.

28. Dėl pritarimo projekto „Tilžės g. nuo Šilutės pl. iki geležinkelio pervažos rekonstrukcija, pertvarkant žiedinę Mokyklos g. ir Šilutės pl. sankryžą“ įgyvendinimui. Pranešėja E. Jurkevičienė.

29. Dėl pritarimo projekto „Klaipėdos karalienės Luizės jaunimo centro (Puodžių g.) modernizavimas, plėtojant neformaliojo ugdymosi galimybes“ įgyvendinimui. Pranešėja E. Jurkevičienė.

30. Dėl pritarimo projekto „Klaipėdos regiono turizmo informacinės infrastruktūros sistemos sukūrimas ir įdiegimas“ įgyvendinimui. Pranešėja E. Jurkevičienė.

31. Dėl pritarimo projekto „Klaipėdos miesto savivaldybės viešosios bibliotekos „Kauno atžalyno“ filialas – naujos galimybės mažiems ir dideliems“ įgyvendinimui. Pranešėja E. Jurkevičienė.

32. Dėl savivaldybės būsto nuomos sąlygų pakeitimo. Pranešėja D. Netikšienė.

33. Dėl pavedimo Klaipėdos miesto savivaldybės administracijos direktoriui tvirtinti Savivaldybės būsto sąrašą ir Socialinio būsto, kaip savivaldybės būsto fondo dalies, sąrašą. Pranešėja D. Netikšienė.

34. Dėl viešosios įstaigos „Klaipėdos irklavimo centras“ dalininko kapitalo didinimo. Pranešėjas E. Simokaitis.

35. Dėl viešosios įstaigos Jūrininkų sveikatos priežiūros centro įnašo, formuojant dalininko kapitalą. Pranešėjas E. Simokaitis.

36. Dėl viešosios įstaigos Klaipėdos senamiesčio pirminės sveikatos priežiūros centro įnašo, formuojant dalininko kapitalą. Pranešėjas E. Simokaitis.

37. Dėl Klaipėdos miesto savivaldybės turto investavimo ir UAB „Gatvių apšvietimas“ įstatinio kapitalo didinimo. Pranešėjas E. Simokaitis.

38. Dėl Klaipėdos miesto savivaldybės tarybos 2017 m. liepos 27 d. sprendimo Nr. T2-169 „Dėl sutikimo perimti valstybės turtą“ pakeitimo. Pranešėjas E. Simokaitis.

39. Dėl turto perėmimo Klaipėdos miesto savivaldybės nuosavybėn. Pranešėjas E. Simokaitis.

40. Dėl Klaipėdos miesto savivaldybės tarybos 2017 m. vasario 23 d. sprendimo Nr. T2-43 „Dėl Parduodamų savivaldybės būstų ir pagalbinio ūkio paskirties pastatų sąrašo patvirtinimo“ pakeitimo. Pranešėjas E. Simokaitis.

41. Dėl turto perdavimo valdyti, naudoti ir disponuoti patikėjimo teise savivaldybės biudžetinėms įstaigoms. Pranešėjas E. Simokaitis.

42. Dėl pripažinto netinkamu (negalimu) naudoti valstybei nuosavybės teise priklausančio nematerialiojo, ilgalaikio ir trumpalaikio materialiojo turto nurašymo ir likvidavimo. Pranešėjas E. Simokaitis.

43. Dėl turto perdavimo Šilalės rajono savivaldybės nuosavybėn. Pranešėjas E. Simokaitis.

44. Dėl savivaldybės būstų ir neįrengtos pastogės dalių pardavimo. Pranešėjas E. Simokaitis.

45. Dėl Klaipėdos miesto savivaldybės tarybos 2012 m. kovo 29 d. sprendimo Nr. T2-91 „Dėl Klaipėdos miesto savivaldybės panaudai perduodamo turto sąrašo patvirtinimo“ pakeitimo. Pranešėjas E. Simokaitis.

46. Dėl Klaipėdos miesto savivaldybės tarybos 2017 m. spalio 19 d. sprendimo Nr. T2-256 „Dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms“ pakeitimo. Pranešėjas E. Simokaitis.

47. Dėl turto perėmimo Klaipėdos miesto savivaldybės nuosavybėn ir jo perdavimo valdyti ir naudoti patikėjimo teise Klaipėdos miesto savivaldybės etnokultūros centrui. Pranešėjas E. Simokaitis.

48. Dėl Klaipėdos miesto savivaldybės tarybos 2012 m. sausio 27 d. sprendimo Nr. T2-30 „Dėl Klaipėdos miesto savivaldybės nuomojamo turto sąrašo patvirtinimo“ pakeitimo. Pranešėjas E. Simokaitis.

49. Dėl pavedimo Klaipėdos miesto savivaldybės kontrolieriui (Savivaldybės kontrolės ir audito tarnybai) atlikti veiklos plane nenumatytą auditą. Pranešėjas M. Vitkus.

50. Dėl Klaipėdos miesto savivaldybės tarybos 2015 m. liepos 31 d. sprendimo Nr. T2-209 „Dėl Antikorupcijos komisijos sudarymo ir jos nuostatų patvirtinimo“ pakeitimo. Pranešėjas M. Vitkus.

51. Dėl Klaipėdos miesto savivaldybės tarybos 2015 m. liepos 10 d. sprendimo Nr. T2-173 „Dėl Klaipėdos miesto savivaldybės tarybos Etikos komisijos sudarymo“ pakeitimo. Pranešėjas M. Vitkus.

52. Dėl Klaipėdos miesto savivaldybės mero Vytauto Grubliausko delegavimo į Išorinio Klaipėdos valstybinio jūrų uosto plėtros projekto įgyvendinimo komisiją. Pranešėjas M. Vitkus.

A. Šulcas informuoja, kad yra teikėjo, Savivaldybės administracijos direktoriaus, prašymas išbraukti iš darbotvarkės 33 klausimą „Dėl pavedimo Klaipėdos miesto savivaldybės administracijos direktoriui tvirtinti Savivaldybės būsto sąrašą ir Socialinio būsto, kaip savivaldybės būsto fondo dalies, sąrašą“. Siūlo apsispręsti dėl pritarimo darbotvarkei su pakeitimu. Balsavimu (už – 22, prieš – 0, susilaiko – 0) patvirtinta darbotvarkė su pakeitimu.

PATVIRTINTA DARBOTVARKĖ

1. Dėl Klaipėdos miesto savivaldybės tarybos 2016 m. gruodžio 22 d. sprendimo Nr. T2-290 „Dėl Klaipėdos miesto savivaldybės 2017–2019 metų strateginio veiklos plano patvirtinimo“ pakeitimo. Pranešėja I. Butenienė.

2. Dėl Klaipėdos miesto savivaldybės tarybos 2017 m. vasario 23 d. sprendimo Nr. T2-25 „Dėl Klaipėdos miesto savivaldybės 2017 metų biudžeto patvirtinimo“ pakeitimo. Pranešėja R. Kambaraitė.

3. Dėl Klaipėdos ekonominės plėtros strateginių krypčių iki 2030 metų patvirtinimo. Pranešėja E. Mantulova.

4. Dėl pritarimo Jungtinės veiklos (partnerystės) sutarties projektui. Pranešėja E. Mantulova.

5. Dėl pritarimo dalyvavimui Tarptautinės buriavimo mokymo organizacijos veiksmuose ir paraiškos pateikimo. Pranešėjas N. Lendraitis.

6. Dėl Martyno Krukio atminimo įamžinimo Klaipėdoje. Pranešėjas N. Lendraitis.

7. Dėl Nenaudojamos kitos paskirties žemės Klaipėdos mieste nustatymo tvarkos aprašo patvirtinimo. Pranešėja R. Gružienė.

8. Dėl A. Aniulės skyrimo į Klaipėdos lopšelio-darželio „Eglutė“ direktoriaus pareigas. Pranešėja I. Gelžinytė-Litinskienė.

9. Dėl Klaipėdos miesto savivaldybės tarybos 2016 m. lapkričio 24 d. sprendimo Nr. T2-289 „Dėl priedų prie tarnybinių atlyginimų švietimo ir sporto įstaigų vadovams skyrimo“ pakeitimo. Pranešėja I. Gelžinytė-Litinskienė.

10. Dėl pareiginės algos pastoviosios dalies koeficientų nustatymo švietimo įstaigų vadovams ir priemokos skyrimo. Pranešėja I. Gelžinytė-Litinskienė.

11. Dėl Klaipėdos miesto savivaldybės tarybos 2014 m. balandžio 30 d. sprendimo Nr. T2-81 „Dėl išmokos dydžio seniūnaičiams nustatymo ir Išmokų seniūnaičiams su jų, kaip seniūnaičių, veikla susijusioms išlaidoms apmokėti mokėjimo ir atsiskaitymo tvarkos aprašo patvirtinimo“ pakeitimo. Pranešėja E. Mantulova.

12. Dėl Klaipėdos miesto savivaldybės tarybos 2015 m. gruodžio 22 d. sprendimo Nr. T2-340 „Dėl Klaipėdos miesto jaunimo reikalų tarybos pirmininko patvirtinimo“ pakeitimo. Pranešėja E. Mantulova.

13. Dėl Šeimos tarybos sudėties patvirtinimo. Pranešėja A. Liesytė.

14. Dėl prieglobstį gavusių užsieniečių socialinės integracijos Klaipėdos mieste kvotų patvirtinimo. Pranešėja A. Liesytė.

15. Dėl Klaipėdos miesto savivaldybės tarybos 2015 m. liepos 31 d. sprendimo Nr. T2-207 „Dėl Klaipėdos miesto savivaldybės švietimo tarybos sudėties patvirtinimo“ pakeitimo. Pranešėja L. Prižgintienė.

16. Dėl 2018 metų mokestinio laikotarpio žemės mokesčio tarifų ir neapmokestinamojo žemės sklypo dydžio nustatymo. Pranešėja K. Petraitienė.

17. Dėl fiksuotų pajamų mokesčio dydžių, taikomų įsigyjant verslo liudijimus 2018 metais vykdomai veiklai, patvirtinimo. Pranešėja K. Petraitienė.

18. Dėl atleidimo nuo žemės nuomos mokesčio mokėjimo. Pranešėja K. Petraitienė.

19. Dėl Leidimų laidoti išdavimo, laidojimo ir Klaipėdos miesto viešųjų kapinių lankymo tvarkos aprašo ir Netvarkomų kapaviečių pripažinimo neprižiūrimomis ir kapavietės identifikavimo komisijos nuostatų patvirtinimo. Pranešėja Z. Stankienė.

20. Dėl AB „Klaipėdos vanduo“ vidutinės atsiskaitomųjų apskaitos prietaisų priežiūros ir vartotojų aptarnavimo paslaugų kainos abonentams diferencijavimo principų ir diferencijuotų atsiskaitomųjų apskaitos prietaisų priežiūros ir vartotojų aptarnavimo paslaugų abonentams bazinių kainų nustatymo. Pranešėja V. Gembutienė.

21. Dėl Klaipėdos miesto savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą sumažinimo. Pranešėja R. Jievaitienė.

22. Dėl Klaipėdos miesto savivaldybės tarybos 2008 m. vasario 7 d. sprendimo Nr. T2-27 „Dėl planuojamos ūkinės veiklos poveikio aplinkai vertinimo tvarkos“ pripažinimo netekusiu galios. Pranešėja R. Jievaitienė.

23. Dėl vietinės rinkliavos už komunalinių atliekų surinkimą ir tvarkymą skolų nurašymo. Pranešėja R. Jievaitienė.

24. Dėl mirusių asmenų beviltiškų skolų už vietinę rinkliavą už komunalinių atliekų surinkimą ir tvarkymą nurašymo. Pranešėja R. Jievaitienė.

25. Dėl likviduotų dėl bankroto ir iš Juridinių asmenų registro išregistruotų įmonių skolų už vietinę rinkliavą už komunalinių atliekų surinkimą ir tvarkymą nurašymo. Pranešėja R. Jievaitienė.

26. Dėl Klaipėdos miesto savivaldybės tarybos 2017 m. liepos 27 d. sprendimo Nr. T2-185 „Dėl Klaipėdos miesto tvarkymo ir švaros taisyklių patvirtinimo“ pakeitimo. Pranešėja I. Šakalienė.

27. Dėl pritarimo projekto „Klaipėdos Tauralaukio progimnazijos pastato (Klaipėdos g. 31) rekonstravimas siekiant išplėsti ugdymui skirtas patalpas“ įgyvendinimui. Pranešėja E. Jurkevičienė.

28. Dėl pritarimo projekto „Tilžės g. nuo Šilutės pl. iki geležinkelio pervažos rekonstrukcija, pertvarkant žiedinę Mokyklos g. ir Šilutės pl. sankryžą“ įgyvendinimui. Pranešėja E. Jurkevičienė.

29. Dėl pritarimo projekto „Klaipėdos karalienės Luizės jaunimo centro (Puodžių g.) modernizavimas, plėtojant neformaliojo ugdymosi galimybes“ įgyvendinimui. Pranešėja E. Jurkevičienė.

30. Dėl pritarimo projekto „Klaipėdos regiono turizmo informacinės infrastruktūros sistemos sukūrimas ir įdiegimas“ įgyvendinimui. Pranešėja E. Jurkevičienė.

31. Dėl pritarimo projekto „Klaipėdos miesto savivaldybės viešosios bibliotekos „Kauno atžalyno“ filialas – naujos galimybės mažiems ir dideliems“ įgyvendinimui. Pranešėja E. Jurkevičienė.

32. Dėl savivaldybės būsto nuomos sąlygų pakeitimo. Pranešėja D. Netikšienė.

33. Dėl viešosios įstaigos „Klaipėdos irklavimo centras“ dalininko kapitalo didinimo. Pranešėjas E. Simokaitis.

34. Dėl viešosios įstaigos Jūrininkų sveikatos priežiūros centro įnašo, formuojant dalininko kapitalą. Pranešėjas E. Simokaitis.

35. Dėl viešosios įstaigos Klaipėdos senamiesčio pirminės sveikatos priežiūros centro įnašo, formuojant dalininko kapitalą. Pranešėjas E. Simokaitis.

36. Dėl Klaipėdos miesto savivaldybės turto investavimo ir UAB „Gatvių apšvietimas“ įstatinio kapitalo didinimo. Pranešėjas E. Simokaitis.

37. Dėl Klaipėdos miesto savivaldybės tarybos 2017 m. liepos 27 d. sprendimo Nr. T2-169 „Dėl sutikimo perimti valstybės turtą“ pakeitimo. Pranešėjas E. Simokaitis.

38. Dėl turto perėmimo Klaipėdos miesto savivaldybės nuosavybėn. Pranešėjas E. Simokaitis.

39. Dėl Klaipėdos miesto savivaldybės tarybos 2017 m. vasario 23 d. sprendimo Nr. T2-43 „Dėl Parduodamų savivaldybės būstų ir pagalbinio ūkio paskirties pastatų sąrašo patvirtinimo“ pakeitimo. Pranešėjas E. Simokaitis.

40. Dėl turto perdavimo valdyti, naudoti ir disponuoti patikėjimo teise savivaldybės biudžetinėms įstaigoms. Pranešėjas E. Simokaitis.

41. Dėl pripažinto netinkamu (negalimu) naudoti valstybei nuosavybės teise priklausančio nematerialiojo, ilgalaikio ir trumpalaikio materialiojo turto nurašymo ir likvidavimo. Pranešėjas E. Simokaitis.

42. Dėl turto perdavimo Šilalės rajono savivaldybės nuosavybėn. Pranešėjas E. Simokaitis.

43. Dėl savivaldybės būstų ir neįrengtos pastogės dalių pardavimo. Pranešėjas E. Simokaitis.

44. Dėl Klaipėdos miesto savivaldybės tarybos 2012 m. kovo 29 d. sprendimo Nr. T2-91 „Dėl Klaipėdos miesto savivaldybės panaudai perduodamo turto sąrašo patvirtinimo“ pakeitimo. Pranešėjas E. Simokaitis.

45. Dėl Klaipėdos miesto savivaldybės tarybos 2017 m. spalio 19 d. sprendimo Nr. T2-256 „Dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms“ pakeitimo. Pranešėjas E. Simokaitis.

46. Dėl turto perėmimo Klaipėdos miesto savivaldybės nuosavybėn ir jo perdavimo valdyti ir naudoti patikėjimo teise Klaipėdos miesto savivaldybės etnokultūros centrui. Pranešėjas E. Simokaitis.

47. Dėl Klaipėdos miesto savivaldybės tarybos 2012 m. sausio 27 d. sprendimo Nr. T2-30 „Dėl Klaipėdos miesto savivaldybės nuomojamo turto sąrašo patvirtinimo“ pakeitimo. Pranešėjas E. Simokaitis.

48. Dėl pavedimo Klaipėdos miesto savivaldybės kontrolieriui (Savivaldybės kontrolės ir audito tarnybai) atlikti veiklos plane nenumatytą auditą. Pranešėjas M. Vitkus.

49. Dėl Klaipėdos miesto savivaldybės tarybos 2015 m. liepos 31 d. sprendimo Nr. T2-209 „Dėl Antikorupcijos komisijos sudarymo ir jos nuostatų patvirtinimo“ pakeitimo. Pranešėjas M. Vitkus.

50. Dėl Klaipėdos miesto savivaldybės tarybos 2015 m. liepos 10 d. sprendimo Nr. T2-173 „Dėl Klaipėdos miesto savivaldybės tarybos Etikos komisijos sudarymo“ pakeitimo. Pranešėjas M. Vitkus.

51. Dėl Klaipėdos miesto savivaldybės mero Vytauto Grubliausko delegavimo į Išorinio Klaipėdos valstybinio jūrų uosto plėtros projekto įgyvendinimo komisiją. Pranešėjas M. Vitkus.

1. SVARSTYTA. Klaipėdos miesto savivaldybės tarybos 2016 m. gruodžio 22 d. sprendimo Nr. T2-290 „Dėl Klaipėdos miesto savivaldybės 2017–2019 metų strateginio veiklos plano patvirtinimo“ pakeitimas.

Pranešėja – I. Butenienė, Strateginio planavimo skyriaus vedėja. Informuoja, kad sprendimo projektą svarstė visi komitetai, išskyrus Kontrolės komitetą. Esminių pastabų nebuvo. Iš Finansų ir ekonomikos komiteto buvo gautas užklausimas pateikti Tarybai informaciją, kodėl pagal Strateginio veiklos plano 6 ir 7 programą planuojamas įrangos (automatinių greičio matuoklių bei vaizdo stebėjimo kamerų) įsigijimas, o ne nuoma, kam bus perduotas šis turtas ir kas bus atsakingas už įrangos eksploatavimą bei duomenų stebėjimą.

I. Butenienė aiškina, kad Savivaldybės administracija įrangą siūlo pirkti dėl to, kad taip galima sutaupyti savivaldybės lėšas, nes yra pigiau. Įsigijus įrangą bus organizuojamas kitas viešasis pirkimas ir bus įsigyta eksploatavimo paslauga.

N. Puteikienė sako, kad Savivaldybė nebefinansuoja Klaipėdos architektūrą reprezentuojančio leidinio, nes jame yra vyriausiojo architekto Almanto Mureikos išsakyta nepalanki nuomonė apie Klaipėdos miesto ir uosto bendrąjį planą.

A. Barbšys sako, kad neaišku, dėl ko iš plano yra išbrauktas viešųjų erdvių ir gatvių apšvietimo tinklų išplėtimas už 457 tūkst. eurų, kodėl nuimamos lėšos nuo svarbių miestui kelių projektų, neįrengiamas požeminis perėjimas, o išlaidaujama perkant 124 atramas po 3,6 tūkst. eurų. Nepritars siūlomiems pakeitimams ir balsuos prieš šį sprendimo projektą.

R. Taraškevičius sako, kad dalinai sutinka ir su N. Puteikienės pamąstymu ir su A. Barbšio pasisakyme išsakytomis pastabomis. Tačiau pažymi, kad sprendimo projektas teikiamas Tarybai tvirtinti dėl to, kad Savivaldybei yra skirta daug papildomų lėšų iš įvairių ministerijų. Be to, kadangi yra projektų su kuriais Savivaldybė nesusitvarkė, kai kurių departamentų vadovai bando sudėlioti lėšas, kad pinigai negrįžtų į valstybės biudžetą. Šiandien reikia patvirtinti sprendimą, o ateityje žiūrėti, kad asignavimai būtų tinkamai panaudoti.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2016 m. gruodžio 22 d. sprendimo Nr. T2-290 „Dėl Klaipėdos miesto savivaldybės 2017–2019 metų strateginio veiklos plano patvirtinimo“ pakeitimo:

„1. Pakeisti Klaipėdos miesto savivaldybės 2017–2019 metų strateginį veiklos planą, patvirtintą Klaipėdos miesto savivaldybės tarybos 2016 m. gruodžio 22 d. sprendimu Nr. T2-290 „Dėl Klaipėdos miesto savivaldybės 2017–2019 metų strateginio veiklos plano patvirtinimo“:

1.1. pakeisti programų Nr. 01, Nr. 03, Nr. 05, Nr. 06, Nr. 07, Nr. 08, Nr. 09, Nr. 10, Nr. 11, Nr. 12 ir Nr. 13 aprašymų priedus ir juos išdėstyti nauja redakcija (pridedama);

1.2. pakeisti 1 priedą „Investicinių projektų sąrašas“ ir jį išdėstyti nauja redakcija (pridedama).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 19, prieš – 4, susilaiko – 2.

2. SVARSTYTA. Klaipėdos miesto savivaldybės tarybos 2017 m. vasario 23 d. sprendimo Nr. T2-25 „Dėl Klaipėdos miesto savivaldybės 2017 metų biudžeto patvirtinimo“ pakeitimas.

Pranešėja – R. Kambaraitė, Finansų skyriaus vedėja. Aiškina, kad sprendimo projektu siūloma keisti Klaipėdos miesto savivaldybės tarybos sprendimą „Dėl Klaipėdos miesto savivaldybės 2017 metų biudžeto patvirtinimo“, siekiant didinti biudžeto pajamas ir asignavimus dėl dotacijų skyrimo Savivaldybei, taip pat patikslinti biudžeto pajamas ir asignavimus dėl asignavimų valdytojų pajamų įmokų, patikslinti asignavimus pagal ekonominę klasifikaciją ir pakeisti biudžeto asignavimus iš einamųjų metų gautų pajamų ir apyvartinių lėšų 2017 m. sausio 1 d. likučio pagal asignavimų valdytojų pateiktas paraiškas.

A. Barbšys sako, kad nepritarė Strateginio veiklos plano pakeitimams, nepritars ir biudžeto pakeitimas.

R. Taraškevičius sako, kad Tarybai nepritarus biudžeto pakeitimui, būtų atsisakyta papildomų lėšų, kurias skiria valstybės biudžetas.

N. Puteikienė sako, kad balsuos prieš. Prašo įsiklausyti į jos pasisakymą architektūros leidinio klausimu, ir kadangi dar nėra vėlu, rasti kelis tūkstančius eurų leidiniui įsigyti.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2017 m. vasario 23 d. sprendimo Nr. T2-25 „Dėl Klaipėdos miesto savivaldybės 2017 metų biudžeto patvirtinimo“ pakeitimo:

„1. Pakeisti Klaipėdos miesto savivaldybės tarybos 2017 m. vasario 23 d. sprendimą Nr. T2 25 „Dėl Klaipėdos miesto savivaldybės 2017 metų biudžeto patvirtinimo“:

1.1. pakeisti 1 punktą ir jį išdėstyti taip:

„1. Patvirtinti Klaipėdos miesto savivaldybės 2017 metų biudžetą – 170670,2 tūkst. eurų prognozuojamų pajamų, 170670,2 tūkst. eurų asignavimų, iš jų – 65873,1 tūkst. eurų asignavimų iš specialios tikslinės dotacijos valstybinėms (valstybės perduotoms savivaldybėms) funkcijoms atlikti, mokinio (klasės, grupės) krepšeliui finansuoti, savivaldybėms perduotoms įstaigoms išlaikyti, savivaldybių mokykloms (klasėms), turinčioms specialiųjų ugdymosi poreikio mokinių, finansuoti, savivaldybėms vietinės reikšmės keliams (gatvėms) tiesti, taisyti, prižiūrėti ir saugaus eismo sąlygoms užtikrinti, Valstybės kapitalo investicijų programoje numatytiems projektams finansuoti, dotacijos Krantotvarkos programos priemonėms įgyvendinti ir aplinkos teršimo šaltiniams pašalinti, neformaliajam vaikų švietimui, pedagoginių darbuotojų darbo apmokėjimo sąlygoms gerinti, išlaidoms, susijusioms su pedagoginių darbuotojų skaičiaus optimizavimu, apmokėti, Lietuvos Respublikos valstybės ir savivaldybių įstaigų darbuotojų darbo apmokėjimo įstatymui laipsniškai įgyvendinti, Europos Sąjungos finansinės paramos lėšų projektams finansuoti, bendrosios dotacijos kompensacijos (1 ir 2 priedai).“;

1.2. pakeisti 2 punktą ir jį išdėstyti taip:

„2. Patvirtinti savivaldybės biudžeto asignavimus išlaidoms – 133989,3 tūkst. eurų, iš jų darbo užmokesčiui – 58608,9 tūkst. eurų, ir turtui įsigyti – 36680,9 tūkst. eurų.“;

1.3. pakeisti 3 punktą ir jį išdėstyti taip:

„3. Patvirtinti 20661,1 tūkst. eurų asignavimų (iš jų 2904,2 tūkst. eurų – paskoloms grąžinti) iš apyvartinių lėšų 2017 m. sausio 1 d. likučio, iš jų: išlaidoms – 5904,1 tūkst. eurų, darbo užmokesčiui – 154,5 tūkst. eurų ir turtui įsigyti – 14757,0 tūkst. eurų (3 priedas).“;

1.4. pakeisti 4 punktą ir jį išdėstyti taip:

„4. Patvirtinti 2017 metų asignavimų valdytojų pajamų įmokas į savivaldybės biudžetą – 8125,6 tūkst. eurų, iš jų: 5283,1 tūkst. eurų – įmokas už išlaikymą švietimo, socialinės apsaugos ir kitose įstaigose, 1465,1 tūkst. eurų – pajamas už prekes ir paslaugas, 1377,4 tūkst. eurų – pajamas už patalpų nuomą (4 priedas).“;

1.5. pakeisti 1 priedą ir jį išdėstyti nauja redakcija (pridedama);

1.6. pakeisti 2 priedą ir jį išdėstyti nauja redakcija (pridedama);

1.7. pakeisti 3 priedą ir jį išdėstyti nauja redakcija (pridedama);

1.8. pakeisti 4 priedą ir jį išdėstyti nauja redakcija (pridedama).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 18, prieš – 4, susilaiko – 2.

3. SVARSTYTA. Klaipėdos ekonominės plėtros strateginių krypčių iki 2030 metų patvirtinimas.

Pranešėja – E. Mantulova, Savivaldybės administracijos direktoriaus pavaduotoja. Informuoja, kad sprendimo projektą svarstė Miesto plėtros ir strateginio planavimo bei Finansų ir ekonomikos komitetai ir pastabų nebuvo gauta, Projekto priežiūros grupės pasitarimo metu kryptims taip pat pritarta. Patikslintame sprendimo projekte yra ne trys, o keturios prioretizuotos sritys, į kurias įtraukta papildoma – „Pažangios pramonės ekonomika“.

V. Vareikis siūlo atkreipti dėmesį į kai kurių konkursus laimėjusių bendrovių projektų, strategijų bei vizijų parengimą. Sako, kad kartais atrodo, jog jie nežino Klaipėdos realijų. Siūlo pritarti pakoreguotam projektui, tačiau prašo aktyviai dalyvauti, kai bus svarstomos strateginės Klaipėdos kryptys 2020-2030 m., atkreipti dėmesį į konkursų organizavimą, kuomet laimi žmonės, kurie nelabai yra susiję su Klaipėdos miestu.

R. Didžiokas sako, kad apgailestauja, jog rengiant šį dokumentą valdančioji dauguma nepakvietė opozicijos. Mano, kad opozicinės frakcijos nepalaikys šio dokumento priėmimo.

V. Titovas sako, kad turi būti įrašyta dar viena kryptis – darbo vietų kūrimas klaipėdiečiams. Siūlo atidėti klausimo svarstymą ir pakoreguoti sprendimo projektą.

N. Puteikienė sako, kad partneriai, išskyrus Klaipėdos universitetą, iš esmės buvo   
pramoninkų ir uosto atstovai, ir kad visa strategija yra „labai kieta“, be „minkštosios dalies“. Neaišku, ar šita strategija įpūs gyvastį miestui kaip socialiai kultūriniam vienetui, nes miestą formuoja ne   
LEZ-as ar Pramoninkų konfederacija, o smulkusis ir turizmo verslas. Šitoje strategijoje mato labai didelį pavojų Klaipėdos universitetui, nes numačius tik tokias strategines kryptis, jame nebeliks humanitarinių specialybių ir liks specialybės, kurios universitetą pavers institutu. Negali balsuoti už sprendimo projektą. Mano, kad reikėtų koreguoti strategiją, įtraukti į jos kūrimą ne tik pramoninkus, bet ir kūrybinių profesijų, smulkaus verslo atstovus.

L. Petraitienė sako, kad reikėtų atsakingiau rinktis konsultantus, tačiau kryptis reikia priimti.

A. Šulcas sako, kad pirmą kartą Klaipėdos istorijoje matomos pastangos susitarti dėl miesto ekonominės strategijos ateities ir pirmą kartą pasirašyta sutartis tarp šešių partnerių. Siūlo pritarti pateiktam dokumentui.

A. Barbšys sako, kad strategiją ruošusi grupė pati nėra gerai jos išdiskutavusi, nes Tarybai pakeista strategija pateikta mažiau kaip prieš tris paras.

V. Žvikienė sako, kad priėmus sprendimą, bus duotas startas trečios strategijos rengimo etapui, kuriame bus sudarytas strategijos įgyvendinimo planas, veiksmai ir rodikliai. Siekiant ekonominės plėtros augimo, investicijų pritraukimo, miesto regiono konkurencingumo didinimo, kviečia pritarti sprendimo projektui.

V. Grubliauskas sako, kad vien tai, jog pavyko suburti labai skirtingus šešis partnerius, yra pakankamas indėlis ir geras startas.

S. Budinas sako, kad nėra tokių dalykų, kad kažkas būtų renkama be konkurso. Šis konkursas buvo pakankamai rimtas, jame dalyvavo keturios tarptautinės kompanijos ir buvo pasirinktas pats geriausias sprendimas.

V. Grubliauskas siūlo apsispręsti dėl pritarimo V. Titovo siūlymui atidėti klausimo svarstymą. Balsavimu (už – 6, prieš – 19, susilaiko – 0) nepritarta siūlymui.

V. Grubliauskas siūlo apsispręsti dėl pritarimo Savivaldybės administracijos siūlomiems pakeitimams. Bendru sutarimu pritarta siūlymui.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos ekonominės plėtros strateginių krypčių iki 2030 metų patvirtinimo:

„1. Patvirtinti Klaipėdos ekonominės plėtros strategines kryptis iki 2030 metų (pridedama).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 19, prieš – 6, susilaiko – 1.

4. SVARSTYTA. Pritarimas Jungtinės veiklos (partnerystės) sutarties projektui.

Pranešėja – E. Mantulova, Savivaldybės administracijos direktoriaus pavaduotoja. Aiškina, kad poreikis tokios sutarties atsiradimui kilo dėl vykdomos nacionalinės regioninės politikos pertvarkos, kurioje akcentas skiriamas regioninei specializacijai, ir kuri šiandien nėra identifikuota Klaipėdos regione.

A. Grublys sako, kad svarstant klausimą Miesto plėtros ir strateginio planavimo komitete pagrindinė nuomonė buvo ta, kad naudinga būtų sudaryti sutartį ne naujos studijos ruošimui, o būtų papildyta jau ruošiama miesto ekonominės plėtros strategija, papildant žemės ūkio kryptimis. Taip pat komiteto nariai mano, kad yra per didelis miesto indėlis. Sprendimo projektui balsavimu komitetas nepritarė. Kaip komiteto pirmininkas, įvertindamas tai, kad Lietuvos Respublikos Vyriausybė didelį dėmesį skiria regioninei plėtrai, ir atkreipiant dėmesį į tai, kad po 2020 metų Europos struktūriniai fondai bus orientuoti į regioninius projektus, siūlo pritarti sprendimo projektui.

V. Vareikis sako, kad svarstant veiklos kryptis yra labai sudėtinga jungti turizmą ir žemės ūkį. Labai didelį klausimą kelia tai, kad studija kainuos apie 100 tūkst. eurų, net 40 tūkst. eurų – klaipėdiečių indėlis. Mano, kad studija gali būti atlikta ir vietinėmis pajėgomis. Abejoja, ar studija bus vertinga, nes pinigai bus skirstomi pagal tai, kokią vystymosi kryptį rinksis regionai.

V. Žvikienė sako, kad Klaipėda, kaip didžiausias indėlininkas, turi būti vedantysis partneris, kuris konsoliduotų rajono savivaldybes bendriems tikslams. Vykdantysis partneris yra asociacija ir ji bus atsakinga už rezultatą. Kviečia pritarti sprendimo projektui.

N. Puteikienė sako, kad regiono vienijimas ir Klaipėdos, kaip lyderio, formavimas regione yra prasmingas. Yra už šį projektą.

A. Barbšys sako, kad šioje sutartyje akcentuojamos turizmo ir žemės ūkio kryptys, todėl nenori pritarti sprendimo projektui. Abejoja, kad tokia siaura studija padės spręsti regionines problemas.

V. Grubliauskas sako, kad kalbant apie regioną, jo specializaciją bei kryptis, turi būti numatytos pagrindinės visam regionui aktualios kryptys, o ne kažkuriai vienai.

NUSPRĘSTA. Pritarti sprendimo projektui. Priimti sprendimą dėl pritarimo Jungtinės veiklos (partnerystės) sutarties projektui:

„1. Pritarti Jungtinės veiklos (partnerystės) sutarties (toliau – sutartis) projektui (pridedama).

2. Įpareigoti Klaipėdos miesto savivaldybės administracijos direktorių pasirašyti sutartį.

3. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 23, prieš – 0, susilaiko – 2.

5. SVARSTYTA. Pritarimas dalyvavimui Tarptautinės buriavimo mokymo organizacijos veiksmuose ir paraiškos pateikimo.

Pranešėjas – N. Lendraitis, Kultūros skyriaus vedėjas.

N. Puteikienė sako, kad 700 tūkst. eurų paskiriama ne miesto jūrinei kultūrai plėsti, o reprezentacijai. Mano, kad prasmingiau būtų šias lėšas skirti moksleiviams ir senjorams, kad jie nemokamai galėtų aplankyti spektaklius, koncertus bei parodų sales. Balsuos prieš šį sprendimą.

Pertrauka.

A Šulcas sako, kad tie, kurie nori, kad Klaipėdoje vyktų „Tall Ships Races“ regatos, balsuoja už sprendimo projektą. Kviečia balsuoti už.

V. Vareikis sako, kad būtent klaipėdiečiai turi vystyti jūrinę tradiciją. Atplaukiantys didieji buriniai laivai Klaipėdai suteikia pridėtinę vertę ir nemokamą reklamą. Pritaria sprendimo projektui.

A. Barbšys sako, kad lėšas skirti regatoms yra tikslinga, nes būtina, kad tos šventės mieste vyktų.

V. Čepas sako, kad reikia pritarti šiam sprendimo projektui.

L. Petraitienė kviečia pritarti sprendimo projektui, nes mano, kad regatos yra Klaipėdos savastis.

A. Cesiulis sako, kad reikia skirti pinigus miesto garsinimui.

NUSPRĘSTA. Pritarti sprendimo projektui. Priimti sprendimą dėl pritarimo dalyvavimui Tarptautinės buriavimo mokymo organizacijos veiksmuose ir paraiškos pateikimo:

„1. Pritarti tolesniam Klaipėdos miesto dalyvavimui Tarptautinės buriavimo mokymo organizacijos veiksmuose.

2. Įpareigoti Klaipėdos miesto savivaldybės administraciją iki 2018 m. sausio 31 d. parengti ir pateikti paraišką Tarptautinei buriavimo mokymo organizacijai dėl Didžiųjų burlaivių lenktynių organizavimo 2021 m. Klaipėdoje.“

BALSUOTA: už – 24, prieš – 0, susilaiko – 2.

6. SVARSTYTA. Martyno Krukio atminimo įamžinimas Klaipėdoje.

Pranešėjas – N. Lendraitis, Kultūros skyriaus vedėjas.

NUSPRĘSTA. Pritarti sprendimo projektui. Priimti sprendimą dėl Martyno Krukio atminimo įamžinimo Klaipėdoje:

„1. Pritarti Mažosios Lietuvos reikalų tarybos Klaipėdos skyriaus prašymui leisti įamžinti Klaipėdoje pedagogo, lietuvybės puoselėtojo Martyno Krukio atminimą – jo artimųjų lėšomis pakabinti atminimo lentą ant buvusios Klaipėdos mokytojų seminarijos, kurios direktoriumi jis dirbo 1925–1936 m., pastato S. Nėries g. 5 (dabar – Klaipėdos universiteto Humanitarinių ir ugdymo mokslų fakultetas).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 25, prieš – 0, susilaiko – 0.

7. SVARSTYTA. Nenaudojamos kitos paskirties žemės Klaipėdos mieste nustatymo tvarkos aprašo patvirtinimas.

Pranešėja – R. Gružienė, Žemėtvarkos skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Miesto plėtros ir strateginio planavimo komitetai, tačiau Finansų ir ekonomikos komitetas priėmė protokolinį pavedimą: informuoti Tarybą apie sudaromus nenaudojamos kitos paskirties žemės sąrašus bei juose daromus pakeitimus.

A. Šulcas siūlo, atsižvelgiant į komiteto siūlymą, priimti protokolinį pavedimą.

N. Puteikienė sako, kad Taryba nori visus svarbius, susijusius su nemažomis lėšomis, mokesčiais ir turtu klausimus perduoti kuruoti Savivaldybės administracijos direktoriui. Mato tame didelį pavojų. Sutiktų perduoti teisę direktoriui spręsti dėl vienos knygos ar liniuotės perdavimo iš bibliotekos mokyklai, tačiau svarbius žemės mokesčių, savivaldybės lėšų bei nekilnojamojo turto klausimus, siūlo palikti spręsti Tarybai.

A. Barbšys sako, kad komitetui siūlė keisti sprendimo projektą – palikti sąrašo tvirtinimą Tarybai. Siūlo atidėti klausimo svarstymą, pakeisti tvarką.

A. Grublys sako, kad aprašas pagaliau atitinka visus reikalavimus ir miesto bendruomenės norus. Siūlo pritarti sprendimo projektui.

V. Žvikienė sako, kad šiame apraše surašyti atrankos kriterijai pagal kurias Savivaldybės administracijos direktorius sudarys sąrašą. Įtraukti į šį sąrašą bus apmokestinti maksimaliais žemės nuomos ir mokesčio tarifais, kuriuos tvirtina Taryba.

L. Petraitienė sako, kad jai neaišku, ar Taryba galės matyti sąrašus, ar ji galės tik tvirtinti įkainius.

V. Grubliauskas siūlo apsispręsti dėl pritarimo A. Barbšio siūlymui atidėti klausimo svarstymą. Balsavimu (už – 7, prieš – 16, susilaiko – 1) nepritarta siūlymui.

V. Grubliauskas atkreipia Savivaldybės administracijos direktoriaus dėmesį į Finansų ir ekonomikos komitetas komiteto protokole išdėstytas pastabas ir siūlo jas vertinti adekvačiai.

A. Vaišvila informuoja, kad pritaria sprendimo projektui, nors elektroniniame balsavime to nepažymėjo.

NUSPRĘSTA. Pritarti sprendimo projektui. Priimti sprendimą dėl Nenaudojamos kitos paskirties žemės Klaipėdos mieste nustatymo tvarkos aprašo patvirtinimo:

„1. Patvirtinti Nenaudojamos kitos paskirties žemės Klaipėdos mieste nustatymo tvarkos aprašą (pridedama).

2. Nustatyti, kad:

2.1. nenaudojamos kitos paskirties žemės Klaipėdos mieste sąrašą (-us) kasmet tvirtina Klaipėdos miesto savivaldybės administracijos direktorius;

2.2. šis sprendimas įsigalioja 2018 m. sausio 1 d.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 18, prieš – 2, susilaiko – 5.

8. SVARSTYTA. A. Aniulės skyrimas į Klaipėdos lopšelio-darželio „Eglutė“ direktoriaus pareigas.

Pranešėja – J. Gelžinytė-Litinskienė, Personalo skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl A. Aniulės skyrimo į Klaipėdos lopšelio-darželio „Eglutė“ direktoriaus pareigas:

„1. Skirti nuo 2017 m. gruodžio 1 d. Angelę Aniulę Klaipėdos lopšelio-darželio „Eglutė“ direktore.

2. Nustatyti Angelei Aniulei pareiginės algos pastoviosios dalies koeficientą – 7,87 baziniais dydžiais.

3. Įgalioti Klaipėdos miesto savivaldybės merą Vytautą Grubliauską sudaryti darbo sutartį su Angele Aniule.

Šis sprendimas gali būti skundžiamas Lietuvos Respublikos darbo kodekso nustatyta tvarka.“

BALSUOTA: už – 24, prieš – 0, susilaiko – 0.

9. SVARSTYTA. Klaipėdos miesto savivaldybės tarybos 2016 m. lapkričio 24 d. sprendimo Nr. T2-289 „Dėl priedų prie tarnybinių atlyginimų švietimo ir sporto įstaigų vadovams skyrimo“ pakeitimas.

Pranešėja – J. Gelžinytė-Litinskienė, Personalo skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2016 m. lapkričio 24 d. sprendimo Nr. T2-289 „Dėl priedų prie tarnybinių atlyginimų švietimo ir sporto įstaigų vadovams skyrimo“ pakeitimo:

„Pakeisti Klaipėdos miesto savivaldybės tarybos 2016 m. lapkričio 24 d. sprendimą Nr. T2‑289 „Dėl priedų prie tarnybinių atlyginimų švietimo ir sporto įstaigų vadovams skyrimo“ ir 2 punktą išdėstyti taip:

„2. Nustatyti, kad 1 punkte nurodyti priedai skiriami įstaigų vadovams nuo 2017 m. sausio 1 d. iki 2018 m. rugpjūčio 31 d. iš biudžetinių įstaigų darbo užmokesčiui skirtų asignavimų neviršijant darbo užmokesčiui skirtų lėšų.“

Šis sprendimas gali būti skundžiamas Lietuvos Respublikos darbo kodekso nustatyta tvarka.“

BALSUOTA: už – 24, prieš – 0, susilaiko – 0.

10. SVARSTYTA. Pareiginės algos pastoviosios dalies koeficientų nustatymas švietimo įstaigų vadovams ir priemokos skyrimas.

Pranešėja – J. Gelžinytė-Litinskienė, Personalo skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl pareiginės algos pastoviosios dalies koeficientų nustatymo švietimo įstaigų vadovams ir priemokos skyrimo:

„1. Nustatyti pareiginės algos pastoviosios dalies koeficientus šiems Klaipėdos miesto švietimo įstaigų vadovams:

1.1. Aušrai Astrauskienei, Klaipėdos lopšelio-darželio „Šaltinėlis“ direktorei, – 7,37 baziniais dydžiais nuo 2017 m. lapkričio 7 d.;

1.2. Astai Dirgėlienei, Klaipėdos „Gintaro“ sporto centro direktorei, – 7,81 baziniais dydžiais nuo 2017 m. lapkričio 1 d.;

1.3. Rimai Savvai, Klaipėdos lopšelio-darželio „Inkarėlis“ direktorei, – 8,70 baziniais dydžiais nuo 2017 m. lapkričio 1 d.

2. Įgalioti Klaipėdos miesto savivaldybės merą Vytautą Grubliauską įforminti įstaigų vadovų darbo sutartyse šio sprendimo 1 punktu nustatytus pareiginės algos koeficientus.

3. Skirti Aušrai Astrauskienei, Klaipėdos lopšelio-darželio „Šaltinėlis“ direktorei, 6 proc. priemoką už papildomą darbo krūvį, kai yra padidėjęs darbų mastas atliekant pareigybės aprašyme nustatytas funkcijas, nuo 2017 m. lapkričio 7 d., kol neteks galios Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 8 straipsnis ir 5 priedas.

4. Pripažinti netekusiais galios:

4.1. Klaipėdos miesto savivaldybės tarybos 2017 m. vasario 23 d. sprendimo Nr. T2-34 „Dėl pareiginės algos pastoviosios dalies koeficientų patvirtinimo švietimo įstaigų vadovams“ 1 priedo 38 punktą ir 2 priedo 15 punktą;

4.2. Klaipėdos miesto savivaldybės tarybos 2017 m. spalio 19 d. sprendimo Nr. T2-228 „Dėl pareiginės algos pastoviosios dalies koeficientų nustatymo švietimo įstaigų vadovams“ 1.8 papunktį.

Šis sprendimas gali būti skundžiamas Lietuvos Respublikos darbo kodekso nustatyta tvarka.“

BALSUOTA: už – 24, prieš – 0, susilaiko – 0.

11. SVARSTYTA. Klaipėdos miesto savivaldybės tarybos 2014 m. balandžio 30 d. sprendimo Nr. T2-81 „Dėl išmokos dydžio seniūnaičiams nustatymo ir Išmokų seniūnaičiams su jų, kaip seniūnaičių, veikla susijusioms išlaidoms apmokėti mokėjimo ir atsiskaitymo tvarkos aprašo patvirtinimo“ pakeitimas.

Pranešėja – E. Mantulova, Savivaldybės administracijos direktoriaus pavaduotoja. Aiškina, kad sprendimo projektu siūloma nustatyti seniūnaičiams su jų, kaip seniūnaičių, veikla susijusioms išlaidoms apmokėti skiriamos išmokos dydį – 35 eurų per mėnesį. Informuoja, kad seniūnaičių sueiga pateikė sueigos protokolo išrašą, kuriuo išmokos dydį siūlo didinti iki 50 eurų per mėnesį, tokį pat išmokos dydį siūlo nustatyti ir Tarybos narys A. Barbšys.

V. Žvikienė sako, kad Finansų ir ekonomikos komiteto protokole yra įpareigojimas Savivaldybės administracijai: iki Tarybos posėdžio pagrįsti ir pateikti skaičiavimus dėl 50 eurų dydžio išmokos seniūnaičiams nustatymo.

E. Mantulova sako, kad pagal Klaipėdos viešojo keleivinio transporto kainodarą mėnesio darbo dienų vardinis bilietas kainuoja 20 eurų, apklausus mobilaus ryšio operatorius nustatyta, kad mėnesio vidutinio plano kaina – 7 eurai, o 8 eurai, rengėjų nuomone, yra suma, kurios reikėtų seniūnaičiams kanceliarinėms išlaidoms. Taip pat seniūnaičiams jų veiklai du kartus per savaitę buvo pasiūlytos Savivaldybės patalpos, kuriose yra ir kompiuterinė, ir spausdinimo įranga. Pagal seniūnaičių pasiūlymą nustatyti 50 eurų išmoką, buvo suprasta, kad jiems nėra patogu naudotis Savivaldybės suteikiamomis patalpomis.

A. Staponkienė sako, kad frakcija pritaria 50 eurų išmokos nustatymui.

A. Barbšys sako, kad TS-LKD frakcija siūlo nustatyti 50 eurų išmoką.

S. Liekis sako, kad seniūnaičiai pirmiausia turėtų darbais parodyti, kad jie yra reikalingi, ir tik tada reikalauti didesnio atlyginimo. Pritaria, kad reikia didesnio išmokos dydžio, nes mano, kad ta didesnė išmoka paskatins daugiau žmonių eiti dirbti seniūnaičio darbą.

V. Čepas sako, kad anksčiau siūlė Klaipėdą suskirstyti į rajonus, nes tada būtų buvę aišku, kokį darbą turi dirbti seniūnaičiai, kiek jų turi būti. Tik aiškiai aprašius seniūnaičių veiklą, galima vertinti jų darbą. Išmoka siūloma labai maža, todėl neaišku, kam reikalingos ataskaitos. Mano, kad reikėtų nustatyti mažiausiai 100 eurų išmoką, bet kadangi toks pasiūlymas Tarybai nebuvo pateiktas, siūlo nustatyti 50 eurų išmoką.

N. Puteikienė sako, kad Klaipėda turėtų peraugti į didmiestį, kuriame yra seniūnijos, nes dabar seniūnaičiai turi atlikti ir seniūno pareigas. Pasisako už siūlomą 50 eurų išmoką.

V. Titovas mano, kad nėra tikslinga reikalauti iš seniūnaičių ataskaitų. Jei norima, kad jie dirbtų, reikia deleguoti jiems tikras funkcijas ir skirti lėšas infrastruktūros vystymui. Siūlo didinti išmokas.

L. Petraitienė sako, kad Klaipėda yra per mažas miestas, kad kurti seniūnijas. Siūlo skatinti seniūnaičius dirbti, kad jie burtų bendruomenes ir atneštų jų nuomonę Tarybai. Pritars 50 eurų išmokai.

V. Žvikienė sako, kad seniūnaičių sueigos siūlymas dėl 50 eurų buvo pateiktas Sveikatos ir socialinių reikalų komitetui. Esmė yra ne pinigų kiekyje, o veiklos turinyje. Pritaria 50 eurų išmokai, nors frakcijoje nuomonės išsiskyrė. Prašo frakcijos vardu 10 minučių pertraukos.

R. Taraškevičius sako, kad nėra prieš išmokos didinimą, tačiau nenorėtų, kad padidintą išmoką gautų blogai dirbantys seniūnaičiai.

Pertrauka.

V. Žvikienė sako, kad atsižvelgę į teiktą seniūnaičių sueigos pasiūlymą, vietoje 35 eurų nustatyti 50 eurų išmoką, bei atsižvelgę į patyrusio seniūnaičio S. Liekio nuomonę, frakcijos nariai balsuos pagal sąžinę.

V. Grubliauskas siūlo apsispręsti dėl pritarimo siūlymui nustatyti 50 eurų išmoką. Balsavimu (už – 22, prieš – 1, susilaiko – 1) pritarta siūlymui.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės tarybos 2014 m. balandžio 30 d. sprendimo Nr. T2-81 „Dėl išmokos dydžio seniūnaičiams nustatymo ir Išmokų seniūnaičiams su jų, kaip seniūnaičių, veikla susijusioms išlaidoms apmokėti mokėjimo ir atsiskaitymo tvarkos aprašo patvirtinimo“ pakeitimo.:

„1. Pakeisti Klaipėdos miesto savivaldybės tarybos 2014 m. balandžio 30 d. sprendimą Nr. T2‑81 „Dėl išmokos dydžio seniūnaičiams nustatymo ir Išmokų seniūnaičiams su jų, kaip seniūnaičių, veikla susijusioms išlaidoms apmokėti mokėjimo ir atsiskaitymo tvarkos aprašo patvirtinimo“:

1.1. pakeisti 1 punktą ir jį išdėstyti taip:

„1. Nustatyti seniūnaičiams su jų, kaip seniūnaičių, veikla susijusioms išlaidoms apmokėti skiriamos išmokos dydį – 50 Eur per mėnesį.“;

1.2. pakeisti nurodytu sprendimu patvirtintą Išmokų seniūnaičiams su jų, kaip seniūnaičių, veikla susijusioms išlaidoms apmokėti mokėjimo ir atsiskaitymo tvarkos aprašą ir jį išdėstyti nauja redakcija (pridedama).

2. Nustatyti, kad šis sprendimas įsigalioja 2018 m. sausio 1 d.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 24, prieš – 0, susilaiko – 1.

12. SVARSTYTA. Klaipėdos miesto savivaldybės tarybos 2015 m. gruodžio 22 d. sprendimo Nr. T2-340 „Dėl Klaipėdos miesto jaunimo reikalų tarybos pirmininko patvirtinimo“ pakeitimas.

Pranešėja – E. Mantulova, Savivaldybės administracijos direktoriaus pavaduotoja.

V. Grubliauskas informuoja, kad sprendimo projektui be pastabų pritarė Sveikatos ir socialinių reikalų komitetas.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2015 m. gruodžio 22 d. sprendimo Nr. T2-340 „Dėl Klaipėdos miesto jaunimo reikalų tarybos pirmininko patvirtinimo“ pakeitimo:

„Pakeisti Klaipėdos miesto savivaldybės tarybos 2015 m. gruodžio 22 d. sprendimą Nr. T2‑340 „Dėl Klaipėdos miesto jaunimo reikalų tarybos pirmininko patvirtinimo“ ir 1 punktą išdėstyti taip:

„1. Patvirtinti Klaipėdos miesto jaunimo reikalų tarybos pirmininke Klaipėdos jaunimo organizacijų asociacijos „Apskritasis stalas“ deleguotą atstovę Agnę Zabrynaitę.“

BALSUOTA: už – 25, prieš – 0, susilaiko – 1.

13. SVARSTYTA. Šeimos tarybos sudėties patvirtinimas

Pranešėja – A. Liesytė, Socialinės paramos poskyrio vedėja.

V. Grubliauskas informuoja, kad sprendimo projektui be pastabų pritarė Sveikatos ir socialinių reikalų komitetas.

A. Liesytė prašo leisti ištaisyti techninę klaidą – papildyti Šeimos tarybos sudėtį Aušra Zarambiene, kuri yra asociacijos Vakarų Lietuvos tėvų forumo pirmininkė.

V. Grubliauskas siūlo apsispręsti dėl pritarimo siūlomam pakeitimui. Bendru sutarimu pritarta siūlymui.

NUSPRĘSTA. Pritarti sprendimo projektui (su pakeitimu). Priimti sprendimą dėl Šeimos tarybos sudėties patvirtinimo:

„1. Patvirtinti šios sudėties Šeimos tarybą:

Alina Andronova, asociacijos „Mano miestas Klaipėda“ narė;

Gražina Aurylienė, Klaipėdos miesto savivaldybės administracijos Vaiko teisių apsaugos skyriaus vedėja;

Jurgita Choromanskytė, Klaipėdos miesto savivaldybės tarybos Miesto plėtros ir strateginio planavimo komiteto narė;

Tatjana Fedotova, Klaipėdos miesto savivaldybės tarybos Kultūros, švietimo ir sporto komiteto narė;

Asta Gliožienė, Klaipėdos miesto Šeimos Centro reikalų vedėja;

Virginija Jurgelevičienė, Klaipėdos daugiavaikių šeimų bendrijos pirmininkė;

Jurgita Kulevičienė, labdaros ir paramos fondo „Dienvidis“ direktorė;

Tomas Meškinis, Klaipėdos miesto savivaldybės tarybos Miesto ūkio ir aplinkosaugos komiteto narys;

Ulijana Petraitienė, BĮ Klaipėdos pedagoginės psichologinės tarnybos direktorė;

Indrė Plėštytė-Būtienė, VšĮ Klaipėdos veiklių mamų klubo prezidentė;

Jonas Sąlyga, Klaipėdos miesto savivaldybės tarybos Sveikatos ir socialinių reikalų komiteto narys;

Viačeslav Titov, Klaipėdos miesto savivaldybės tarybos Finansų ir ekonomikos komiteto narys;

Tatjana Vasičkina, Klaipėdos rusų bendrijos „LADA“ narė;

Aušra Zarambienė, asociacijos Vakarų Lietuvos tėvų forumo pirmininkė.

2. Pripažinti netekusiu galios Klaipėdos miesto savivaldybės tarybos 2015 m. rugsėjo 24 d. sprendimą Nr. T2-219 „Dėl Šeimos tarybos sudėties patvirtinimo“.

3. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 26, prieš – 0, susilaiko – 0.

14. SVARSTYTA. Prieglobstį gavusių užsieniečių socialinės integracijos Klaipėdos mieste kvotų patvirtinimas.

Pranešėja – A. Liesytė, Socialinės paramos poskyrio vedėja.

V. Grubliauskas informuoja, kad sprendimo projektui be pastabų pritarė Sveikatos ir socialinių reikalų bei Finansų ir ekonomikos komitetai.

NUSPRĘSTA. Pritarti sprendimo projektui. Priimti sprendimą dėl prieglobstį gavusių užsieniečių socialinės integracijos Klaipėdos mieste kvotų patvirtinimo:

„1. Patvirtinti biudžetinei įstaigai Klaipėdos miesto socialinės paramos centrui 2018 m. prieglobstį gavusių užsieniečių socialinei integracijai Klaipėdos mieste vykdyti 20 kvotų.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 25, prieš – 0, susilaiko – 1.

15. SVARSTYTA. Klaipėdos miesto savivaldybės tarybos 2015 m. liepos 31 d. sprendimo Nr. T2-207 „Dėl Klaipėdos miesto savivaldybės švietimo tarybos sudėties patvirtinimo“ pakeitimas.

Pranešėja – . L. Prižgintienė, Švietimo skyriaus vedėja.

V. Grubliauskas informuoja, kad sprendimo projektui be pastabų pritarė Kultūros, švietimo ir sporto komitetas.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2015 m. liepos 31 d. sprendimo Nr. T2-207 „Dėl Klaipėdos miesto savivaldybės švietimo tarybos sudėties patvirtinimo“ pakeitimo:

„1. Pakeisti Klaipėdos miesto savivaldybės tarybos 2015 m. liepos 31 d. sprendimą Nr. T2‑207 „Dėl Klaipėdos miesto savivaldybės švietimo tarybos sudėties patvirtinimo“ ir 1.2 papunktį išdėstyti taip:

„1.2. Aistė Andruškevičiūtė, Klaipėdos miesto savivaldybės administracijos jaunimo reikalų koordinatorė;“.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 22, prieš – 0, susilaiko – 4.

16. SVARSTYTA. 2018 metų mokestinio laikotarpio žemės mokesčio tarifų ir neapmokestinamojo žemės sklypo dydžio nustatymas.

Pranešėja – K. Petraitienė, Mokesčių skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos komitetas.

NUSPRĘSTA. Pritarti sprendimo projektui. Priimti sprendimą dėl 2018 metų mokestinio laikotarpio žemės mokesčio tarifų ir neapmokestinamojo žemės sklypo dydžio nustatymo:

„1. Nustatyti 2018 metų mokestinio laikotarpio žemės mokesčio tarifus procentais nuo žemės mokestinės vertės:

1.1. pagal žemės sklypų pagrindinę naudojimo paskirtį ir naudojimo būdą:

1.1.1. žemės ūkio, išskyrus mėgėjų sodų žemės sklypų, vandens ūkio, miškų ūkio paskirties žemei – 0,16 proc.;

1.1.2. žemės ūkio paskirties mėgėjų sodų žemės sklypams – 0,045 proc.;

1.1.3. kitos paskirties žemei:

1.1.3.1. gyvenamosioms teritorijoms – 0,13 proc.;

1.1.3.2. komercinės paskirties objektų teritorijoms – 0,21 proc.;

1.1.3.3. pramonės ir sandėliavimo objektų teritorijoms, inžinerinės infrastruktūros teritorijoms, naudingųjų iškasenų teritorijoms, rekreacinėms teritorijoms – 0,28 proc.;

1.1.3.4. visuomeninės paskirties teritorijoms – 0,09 proc.;

1.1.4. kitai, 1.1.1–1.1.3 papunkčiuose nenurodytos pagrindinės naudojimo paskirties ir naudojimo būdo, žemei – 0,28 proc.;

1.2. bet kurios pagrindinės naudojimo paskirties ir naudojimo būdo nenaudojamai žemei, kuri 2018 metų mokestiniu laikotarpiu įtraukta į Nenaudojamų kitos paskirties privačių žemės sklypų Klaipėdos mieste sąrašą – 4,0 proc.

2. Nustatyti 2018 metų mokestinio laikotarpio 7 arų neapmokestinamąjį žemės sklypo, priklausančio nuosavybės teise, dydį fiziniams asmenims, kurių šeimose mokestinio laikotarpio pradžioje nėra darbingų asmenų ir kuriems nustatytas 0–40 procentų darbingumo lygis arba kurie yra sukakę senatvės pensijos amžių ar yra nepilnamečiai.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 23, prieš – 0, susilaiko – 2.

17. SVARSTYTA. Fiksuotų pajamų mokesčio dydžių, taikomų įsigyjant verslo liudijimus 2018 metais vykdomai veiklai, patvirtinimas.

Pranešėja – K. Petraitienė, Mokesčių skyriaus vedėja. Sprendimo projektas svarstytas trijuose komitetuose, dvejuose komitetuose gautas pasiūlymas nustatyti mažesnį mokesčio dydį gyvenamosios paskirties patalpų nuomos veiklai. Savivaldybės administracija nepritaria siūlomiems pakeitimams, argumentus pateikė raštu. Administracija siūlo 348 eurų fiksuotą pajamų mokesčio dydį, nes pasiūlymas pagrįstas objektyviais rodikliais – ekonominiais skaičiavimais ir įvertintas socialiniu aspektu.

Pertrauka.

T. Meškinis praneša, kad nusišalina nuo šio klausimo svarstymo ir balsavimo.

V. Grubliauskas siūlo apsispręsti dėl pritarimo T. Meškinio prašymui leisti nusišalinti nuo klausimo svarstymo. Bendru sutarimu pritarta siūlymui.

N. Puteikienė sako, kad gerai būtų gyvenamosios paskirties patalpų nuomos mokestį diferencijuoti – nuomojantiems 1 butą nustatyti 1 euro mokestį, 20 butų – didesnį nei 348 eurų mokestį.

A. Šulcas sako, kad Savivaldybės administracija siūlo didinti nekilnojamojo turto nuomos mokestį 350 kartų, kuris yra niekaip nepagrįstas. Mažesniu mokesčiu buvo siekiama, kad žmonės galėtų deklaruoti savo gyvenamąją vietą nuomojamame bute. Įvedus 1 euro mokestį žmonių registruotų prie Savivaldybės skaičius ženkliai sumažėjo. Mano, kad Savivaldybės administracija galėjo diferencijuoti mokestį arba sudėlioti programą į priekį – didinti mokestį kasmet.

V. Titovas pritaria siūlymui nustatyti 1 euro mokestį. Sako, kad Taryba turi laikytis savo žodžio iki rinkimų ir 1 euro mokestį palikti. Mano, kad žmonės, darantys iš būstų nuomos verslą, turėtų steigti ūkiskaitines akcines bendroves.

A. Staponkienė sako, kad 20 butų nuoma yra verslas, todėl jis turi būti tinkamai apmokestintas.

A. Barbšys sako, kad nustačius Savivaldybės administracijos siūlomą nuomos mokestį brangs būstų nuoma. Galimybė daugiau žmonių deklaruoti savo gyvenamąją vietą nuomojamuose butuose, reiškia galimybę į miesto biudžetą surinkti daugiau gyventojų pajamų mokesčio. Nenori pritarti administracijos siūlymui.

A. Grublys sako, jog tam, kad gyventojai turėtų galimybę deklaruoti gyvenamąją vietą ir būstų nuoma būtų vykdoma legaliai, verta palikti 1 euro mokestį. Didžioji komiteto narių dalis pasisakė neženkliam mokesčio didinimui ir pasiūlė 209 eurų mokestį.

V. Žvikienė pritaria Finansų ir ekonomikos komiteto protokoliniam sprendimui išlaikyti   
1 euro mokestį. Sako, kad pirminis tikslas buvo, kad kuo daugiau verslo liudijimų šiai veiklai būtų išimta. Šis tikslas yra pasiektas, tačiau gyvenamosios vietos deklaravimo pokytis yra nevertintinas, nes mažėjimas prisiregistravusiųjų prie Savivaldybės yra fiksuojamas kasmet. Nevengiant nuomotojams įsigyti verslo liudijimus, toliau bus garantuota klaipėdiečiams, turint oficialias nuomos sutartis, turėti galimybę prisiregistruoti toje gyvenamojoje vietoje. Įvedus 1 euro mokestį būsto nuomos kaina nesumažėjo, todėl nemano, kad ji padidės ar sumažės po šiandien priimto sprendimo. Pritartų mokesčio diferencijavimui, tačiau atkreipia dėmesį, kad tikslas yra, kad žmonės turėtų galimybę registruotis. Siūlo pritarti Finansų ir ekonomikos komiteto siūlomam pakeitimui.

R. Taraškevičius sako, kad leidimas nuomotojui už 1 eurą nusipirkti patentą, negarantuoja nuomininkui teisę ten deklaruoti savo gyvenamąją vietą. Šiandien į šį klausimą nėra atsakyta. Nepritaria, kad už 20 būstų nuomą būtų mokamas tik 1 euras. Mano, kad verslas turi būti apmokestintas ir mokestis turėtų būti diferencijuojamas.

V. Grubliauskas siūlo apsispręsti dėl pritarimo Finansų ir ekonomikos komiteto siūlymui palikti 1 euro būsto nuomos mokestį. Balsuota: už – 11, prieš – 4, susilaiko – 7.

V. Grubliauskas siūlo apsispręsti dėl pritarimo Miesto plėtros ir strateginio planavimo komiteto siūlymui nustatyti 209 euro būsto nuomos mokestį. Balsuota: už – 7, prieš – 6, susilaiko   
– 3.

V. Žvikienė, frakcijos vardu, prašo 5 minučių pertrauką.

Pertrauka.

V. Žvikienė sako, kad frakcijos ir koalicijos nariai siūlo apsispręsti dėl pakartotinio siūlomų pakeitimų balsavimo vykdymo, aiškiai įvardinant, kad visi Tarybos nariai gali balsuoti ties kiekvienu siūlymu.

N. Puteikienė sako, kad Reglamentas neapibrėžia procedūrinio balsavimo pakartojimo, balsavimas dėl pakeitimų jau įvyko.

V. Grubliauskas siūlo apsispręsti dėl pritarimo siūlymui pakartoti procedūrinius balsavimus, nustatant kad Tarybos nariai gali balsuoti dėl kiekvieno siūlomo pakeitimo. Balsavimu (už – 18,  
prieš – 2, susilaiko – 3) pritarta siūlymui.

V. Grubliauskas siūlo apsispręsti dėl pritarimo Finansų ir ekonomikos komiteto siūlymui palikti 1 euro būsto nuomos mokestį. Balsavimu (už – 8, prieš – 6, susilaiko – 8) nepritarta siūlymui.

V. Grubliauskas siūlo apsispręsti dėl pritarimo Miesto plėtros ir strateginio planavimo komiteto siūlymui nustatyti 209 euro būsto nuomos mokestį. Balsavimu (už – 16 prieš – 3, susilaiko – 2) pritarta siūlymui.

NUSPRĘSTA. Pritarti sprendimo projektui (su pakeitimu). Priimti sprendimą dėl fiksuotų pajamų mokesčio dydžių, taikomų įsigyjant verslo liudijimus 2018 metais vykdomai veiklai, patvirtinimo:

„1. Patvirtinti pridedamus:

1.1. Fiksuotų pajamų mokesčio dydžių, taikomų įsigyjant verslo liudijimus 2018 metais vykdomai veiklai, sąrašą;

1.2. 2018 metais verslo liudijimus įsigyjantiems gyventojams taikomų lengvatų sąrašą.

2. Nustatyti, kad šis sprendimas įsigalioja 2018 m. sausio 1 d.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 19, prieš – 2, susilaiko – 2.

18. SVARSTYTA. Atleidimas nuo žemės nuomos mokesčio mokėjimo.

Pranešėja – K. Petraitienė, Mokesčių skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

N. Puteikienė sako, kad nebalsuos arba balsuos prieš sprendimo projektą, kadangi socialiniuose puslapiuose vaikų tėveliai teigia, kad nemokamai sportuojančių vaikų ten nebūna, joks tenisas mieste nevystomas ir eurai keliauja treneriui tiesiai į kišenę.

NUSPRĘSTA. Pritarti sprendimo projektui. Priimti sprendimą dėl atleidimo nuo žemės nuomos mokesčio mokėjimo:

„Atleisti savivaldybės biudžeto sąskaita UAB „NORDSEKAS“ (kodas 142165828) nuo 1 189,31 Eur žemės nuomos mokesčio už sporto reikmėms naudojamą 0,3182 ha valstybinės žemės sklypo dalį, adresu: K. Donelaičio g. 6A, Klaipėdoje, mokėjimo už 2017 metus.

Šis sprendimas gali būti skundžiamas Klaipėdos miesto savivaldybės visuomeninei administracinių ginčų komisijai arba Klaipėdos apygardos administraciniam teismui per vieną mėnesį nuo šio sprendimo paskelbimo.“

BALSUOTA: už – 16, prieš – 1, susilaiko – 6.

19. SVARSTYTA. Leidimų laidoti išdavimo, laidojimo ir Klaipėdos miesto viešųjų kapinių lankymo tvarkos aprašo ir Netvarkomų kapaviečių pripažinimo neprižiūrimomis ir kapavietės identifikavimo komisijos nuostatų patvirtinimas.

Pranešėja – Z. Stankienė, Kapinių priežiūros skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai, tačiau buvo gauta keletas pastabų iš Vyriausybės atstovo institucijos.

Z. Stankienė siūlo pritarti sprendimo projektui su pakeitimais išdėstytais Tarybai pateiktame rašte.

V. Titovas siūlo atidėti klausimo svarstymą, papildyti nuostatų 12 punktą – įrašyti, kad kapo duobė turi būti sausa.

V. Grubliauskas siūlo apsispręsti dėl pritarimo V. Titovo siūlymui atidėti klausimo svarstymą. Balsavimu (už – 3, prieš – 18, susilaiko – 3) nepritarta siūlymui.

V. Grubliauskas siūlo apsispręsti dėl pritarimo sprendimo projektui su Savivaldybės administracijos siūlomais pakeitimas.

NUSPRĘSTA. Pritarti sprendimo projektui (su pakeitimu). Priimti sprendimą dėl Leidimų laidoti išdavimo, laidojimo ir Klaipėdos miesto viešųjų kapinių lankymo tvarkos aprašo ir Netvarkomų kapaviečių pripažinimo neprižiūrimomis ir kapavietės identifikavimo komisijos nuostatų patvirtinimo:

„1. Patvirtinti pridedamus:

1.1. Leidimų laidoti išdavimo, laidojimo ir Klaipėdos miesto viešųjų kapinių lankymo tvarkos aprašą;

1.2. Netvarkomų kapaviečių pripažinimo neprižiūrimomis ir kapavietės identifikavimo komisijos nuostatus.

2. Pripažinti netekusiu galios Klaipėdos miesto savivaldybės tarybos 2015 m. rugsėjo 24 d. sprendimą Nr. T2-228 „Dėl Leidimų laidoti išdavimo, laidojimo ir viešųjų kapinių lankymo Klaipėdos miesto kapinėse tvarkos aprašo patvirtinimo“.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 20, prieš – 1, susilaiko – 4.

20. SVARSTYTA. AB „Klaipėdos vanduo“ vidutinės atsiskaitomųjų apskaitos prietaisų priežiūros ir vartotojų aptarnavimo paslaugų kainos abonentams diferencijavimo principų ir diferencijuotų atsiskaitomųjų apskaitos prietaisų priežiūros ir vartotojų aptarnavimo paslaugų abonentams bazinių kainų nustatymas.

Pranešėja – V. Gembutienė, Socialinės infrastruktūros priežiūros skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Miesto plėtros ir strateginio planavimo komitetai. Tačiau yra gautas pasiūlymas dėl sprendimo projekto pakeitimo iš Savivaldybės administracijos ir Tarybos nario R. Didžioko.

V. Gembutienė sako, kad derinant sprendimo projektą buvo gautos Teisės skyriaus specialisto ir Vyriausybės atstovo pastabos, kad reikia koreguoti sprendimo projekto 4 punktą. Tarybai yra pateiktas raštas su prašymu leisti pakoreguoti šį punktą.

V. Titovas siūlo atidėti klausimo svarstymą, arba balsuos prieš, nes mano, kad gyventojams paslaugos kaina didės.

A. Barbšys sako, kad diferencijavimas yra reikalingas. Tačiau yra neaišku, kokia yra vidutinė kaina, nuo kurios daromas diferencijavimas. Bendrovės Stebėtojų taryba leido teikti Kainų komisijai didinti kainą 14 procentų. Susilaikys balsuojant.

R. Taraškevičius sako, kad Kainų komisija yra nustačiusi vidutinę kainą – 5,29 Eur. Jei Taryba šiandien nepriimtų sprendimo, tai 2 punkte išvardintiems abonentams ši kaina tokia ir liktų, o tai reikštų, kad tie, kurie turi mažo diametro apskaitos prietaisus, vietoje 2,30 Eur mokėtų 5,29 Eur, tiek pat mokėtų ir didesnio diametro prietaisus turintys abonentai.

V. Grubliauskas siūlo apsispręsti dėl pritarimo V. Titovo siūlymui atidėti klausimo svarstymą. Balsavimu (už – 3, prieš – 16, susilaiko – 5) nepritarta siūlymui.

NUSPRĘSTA. Pritarti sprendimo projektui (su pakeitimu). Priimti sprendimą dėl   
AB „Klaipėdos vanduo“ vidutinės atsiskaitomųjų apskaitos prietaisų priežiūros ir vartotojų aptarnavimo paslaugų kainos abonentams diferencijavimo principų ir diferencijuotų atsiskaitomųjų apskaitos prietaisų priežiūros ir vartotojų aptarnavimo paslaugų abonentams bazinių kainų nustatymo:

„1. Patvirtinti diferencijuotų atsiskaitomųjų apskaitos prietaisų priežiūros ir vartotojų aptarnavimo paslaugų kainų abonentams skaičiavimo principus, diferencijuojant vidutinę atsiskaitomųjų apskaitos prietaisų priežiūros ir vartotojų aptarnavimo paslaugos bazinę kainą abonentams pagal įrengtų apskaitos prietaisų diametrus ir tipus, atsižvelgiant į jų įsigijimo vertę.

2. Nustatyti atsiskaitomųjų apskaitos prietaisų priežiūros ir vartotojų aptarnavimo paslaugų diferencijuotas bazines kainas abonentams, perkantiems geriamojo vandens tiekimo ir nuotekų tvarkymo paslaugas (be PVM):

2.1. vandens apskaitos prietaisų:

2.1.1. kurių diametras 15 mm – 2,30 Eur už apskaitos prietaisą per mėn.;

2.1.2. kurių diametras 20 mm – 3,02 Eur už apskaitos prietaisą per mėn.;

2.1.3. kurių diametras 25 mm – 3,89 Eur už apskaitos prietaisą per mėn.;

2.1.4. kurių diametras 32 mm – 5,19 Eur už apskaitos prietaisą per mėn.;

2.1.5. kurių diametras 40 mm – 6,81 Eur už apskaitos prietaisą per mėn.;

2.1.6. kurių diametras 50 mm – 28,61 Eur už apskaitos prietaisą per mėn.;

2.1.7. kurių diametras 80 mm – 48,66 Eur už apskaitos prietaisą per mėn.;

2.1.8. kurių diametras 100 mm – 64,78 Eur už apskaitos prietaisą per mėn.;

2.1.9. kurių diametras 125 mm – 105,86 Eur už apskaitos prietaisą per mėn.;

2.1.10. kurių diametras 150 mm – 123,60 Eur už apskaitos prietaisą per mėn.;

2.2. nuotekų apskaitos prietaisų – 156,85 Eur už apskaitos prietaisą per mėn.

3. Pripažinti netekusiu galios Klaipėdos miesto savivaldybės tarybos 2008 m. rugsėjo 25 d. sprendimą Nr. T2-316 „Dėl AB „Klaipėdos vanduo“ tiekiamo vandens vidutinės pardavimo kainos abonentams diferencijavimo principo patvirtinimo“.

4. Nustatyti, kad šio sprendimo 2 punkte nustatytos kainos įsigalioja ir taikomos vadovaujantis Lietuvos Respublikos geriamojo vandens tiekimo ir nuotekų tvarkymo įstatymo 34 straipsnio 23 dalimi.

5. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui per vieną mėnesį nuo šio sprendimo paskelbimo dienos.“

BALSUOTA: už – 17, prieš – 1, susilaiko – 6.

21. SVARSTYTA. Klaipėdos miesto savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą sumažinimas.

Pranešėja – R. Jievaitienė, Aplinkos kokybės skyriaus vedėja.

A. Barbšys sako, kad frakcija pritaria R. Didžioko siūlymui mažinti vietinės rinkliavos įmokas už atliekų surinkimą ir tvarkymą 10 procentų.

T. Meškinis sako, kad turėjo būti svarstytas lėšų perviršio, surinkto dėl nustatyto per didelio mokesčio, grąžinimo gyventojams klausimas. Perviršis turi būti sugrąžintas kuo skubiau.

A. Šulcas sako, kad visos rinkliavos yra renkamos teisėtai. Yra sutarta, kad nuosekliai kiekvienais metais yra taikoma 5 procentų nuolaida, o kas yra susikaupę, naudojama atliekų tvarkymo priemonėms finansuoti. Siūlo pritarti sprendimo projektui.

R. Didžiokas siūlo sumažinti 10 procentų Klaipėdos miesto savivaldybės vietinės rinkliavos mokėtojų mokėtinas metinės vietinės rinkliavos už komunalinių atliekų surinkimų iš atliekų turėtojų ir atliekų tvarkymą įmokas, apskaičiuotas už 2018 m., kadangi Savivaldybė nežino, kokiems atliekų tvarkymo darbams gali būti naudojamas perviršis.

V. Grubliauskas siūlo apsispręsti dėl pritarimo V. Didžioko siūlomam pakeitimui. Balsavimu (už – 1, prieš – 13, susilaiko – 1) nepritarta siūlymui.

R. Didžiokas siūlo priimti protokolinį pavedimą:

„Atsižvelgiant į Klaipėdos miesto gyventojų pageidavimus, pavesti Klaipėdos miesto savivaldybės administracijai parengti naują Vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų redakciją, įtraukiant papildomą Vietinės rinkliavos pastoviosios ir kintamosios dedamųjų administravimo parametrą – gyvenamąją vietą daugiabučio namo ar individualioje valdoje (nekilnojamojo turto objekte) deklaravusių asmenų skaičių“.

V. Grubliauskas siūlo apsispręsti dėl pritarimo R. Didžioko siūlomam protokoliniam pavedimui. Balsavimu (už – 1, prieš – 13, susilaiko – 1) nepritarta protokoliniam pavedimui.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą sumažinimo:

„1. Sumažinti 5 proc. Klaipėdos miesto savivaldybės vietinės rinkliavos mokėtojų mokėtinas metinės vietinės rinkliavos už komunalinių atliekų surinkimą iš atliekų turėtojų ir atliekų tvarkymą įmokas, apskaičiuotas už 2018 m.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 16, prieš – 0, susilaiko – 10.

22. SVARSTYTA. Klaipėdos miesto savivaldybės tarybos 2008 m. vasario 7 d. sprendimo Nr. T2-27 „Dėl planuojamos ūkinės veiklos poveikio aplinkai vertinimo tvarkos“ pripažinimas netekusiu galios.

Pranešėja – R. Jievaitienė, Aplinkos kokybės skyriaus vedėja.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2008 m. vasario 7 d. sprendimo Nr. T2-27 „Dėl planuojamos ūkinės veiklos poveikio aplinkai vertinimo tvarkos“ pripažinimo netekusiu galios:

„1. Pripažinti netekusiu galios Klaipėdos miesto savivaldybės tarybos 2008 m. vasario 7 d. sprendimą Nr. T2-27 „Dėl planuojamos ūkinės veiklos poveikio aplinkai vertinimo tvarkos“.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 25, prieš – 0, susilaiko – 1.

23. SVARSTYTA. Vietinės rinkliavos už komunalinių atliekų surinkimą ir tvarkymą skolų nurašymas.

Pranešėja – R. Jievaitienė, Aplinkos kokybės skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos, Miesto ūkio ir aplinkosaugos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl vietinės rinkliavos už komunalinių atliekų surinkimą ir tvarkymą skolų nurašymo:

„1. Pripažinti beviltiškomis vietinės rinkliavos už komunalinių atliekų surinkimą ir tvarkymą skolas, suėjus jų išieškojimo senaties terminui (priedas).

2. Įpareigoti Klaipėdos miesto savivaldybės administracijos Finansų ir turto departamento Apskaitos skyrių nurašyti pripažintas beviltiškomis skolas.

3. Leisti Klaipėdos regiono atliekų tvarkymo centrui nurašyti pripažintas beviltiškomis vietinės rinkliavos už komunalinių atliekų surinkimą ir tvarkymą skolas.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 21, prieš – 2, susilaiko – 3.

Pertrauka.

24. SVARSTYTA. Mirusių asmenų beviltiškų skolų už vietinę rinkliavą už komunalinių atliekų surinkimą ir tvarkymą nurašymas.

Pranešėja – R. Jievaitienė, Aplinkos kokybės skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl mirusių asmenų beviltiškų skolų už vietinę rinkliavą už komunalinių atliekų surinkimą ir tvarkymą nurašymo:

„1. Pripažinti beviltiškomis mirusių asmenų skolas už vietinę rinkliavą už komunalinių atliekų surinkimą ir tvarkymą (priedas).

2. Įpareigoti Klaipėdos miesto savivaldybės administracijos Finansų ir turto departamento Apskaitos skyrių nurašyti iš Klaipėdos miesto savivaldybės administracijos apskaitos pripažintas beviltiškomis skolas.

3. Leisti UAB Klaipėdos regiono atliekų tvarkymo centrui nurašyti pripažintas beviltiškomis mirusių asmenų skolas už vietinę rinkliavą už komunalinių atliekų surinkimą ir tvarkymą iš apskaitos dokumentų.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 20, prieš – 0, susilaiko – 0.

25. SVARSTYTA. Likviduotų dėl bankroto ir iš Juridinių asmenų registro išregistruotų įmonių skolų už vietinę rinkliavą už komunalinių atliekų surinkimą ir tvarkymą nurašymas.

Pranešėja – R. Jievaitienė, Aplinkos kokybės skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl likviduotų dėl bankroto ir iš Juridinių asmenų registro išregistruotų įmonių skolų už vietinę rinkliavą už komunalinių atliekų surinkimą ir tvarkymą nurašymo:

„1. Pripažinti beviltiškomis likviduotų dėl bankroto ir iš Juridinių asmenų registro išregistruotų įmonių skolas už vietinę rinkliavą už komunalinių atliekų surinkimą ir tvarkymą (priedas).

2. Įpareigoti Klaipėdos miesto savivaldybės administracijos Finansų ir turto departamento Apskaitos skyrių nurašyti iš Klaipėdos miesto savivaldybės administracijos apskaitos pripažintas beviltiškomis skolas.

3. Leisti UAB Klaipėdos regiono atliekų tvarkymo centrui nurašyti pripažintas beviltiškomis likviduotų dėl bankroto ir iš Juridinių asmenų registro išregistruotų įmonių skolas už vietinę rinkliavą už komunalinių atliekų surinkimą ir tvarkymą.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 20, prieš – 0, susilaiko – 0.

V. Grubliauskas informuoja, jog V. Žvikienė pateikė raštišką prašymą dėl nusišalinimo, svarstant ir balsuojant dėl Klaipėdos miesto savivaldybės tarybos 2017 m. liepos 27 d. sprendimo   
Nr. T2-185 „Dėl Klaipėdos miesto tvarkymo ir švaros taisyklių patvirtinimo“ pakeitimo.

V. Grubliauskas siūlo apsispręsti dėl pritarimo V. Žvikienės nusišalinimui. Bendru sutarimu pritarta nusišalinimui.

26. SVARSTYTA. Klaipėdos miesto savivaldybės tarybos 2017 m. liepos 27 d. sprendimo Nr. T2-185 „Dėl Klaipėdos miesto tvarkymo ir švaros taisyklių patvirtinimo“ pakeitimas.

Pranešėja – I. Šakalienė, Miesto tvarkymo skyriaus vedėja.

V. Grubliauskas informuoja, kad sprendimo projektui be pastabų pritarė Miesto ūkio ir aplinkosaugos komitetas.

N. Puteikienė siūlo atidėti klausimo svarstymą, kadangi sprendimo projektas yra ne visai gerai paruoštas ir jame yra daug neaiškumo.

V. Titovas sako, kad institucijos nenori dirbti, nori tik eiti ir išrašinėti gyventojams baudas. Visą atsakomybę už šiukšlių išvežimą turi prisiimti Klaipėdos regiono atliekų tvarkymo centras. Mano, kad pritarus sprendimo projektui, gyventojams padidės šiukšlių išvežimo kaina, todėl nepritaria šiam sprendimo projektui.

A. Šulcas sako, kad Finansų ir ekonomikos komitete buvo pasakyta, jog gyventojams nebus išrašomos papildomos sąskaitos, tačiau šiandien dėl to kyla abejonių. Pritaria siūlymui atidėti klausimo svarstymą, kad išsiaiškinti, ar gyventojams brangs šiukšlių išvežimas.

A. Barbšys sako, kad pagal direktoriaus įsakymu patvirtintą schemą yra namų, prie kurių yra nurodytos konteinerių stovėjimo vietos, tačiau ten stovintys konteineriai yra priskirti ne jiems, o už dviejų namų esantiems namams. Labai dažnai prie konteinerių, esančių prie pravažiuojamos dalies arba arti prekybos centrų yra prikrauta šiukšlių, kurios yra ne gyventojų suneštos. Tačiau už tas šiukšles atsakingi būtų tų namų gyventojai, jie turėtų sekti, kad konteineriai nebūtų perpildyti, skambinti ir sumokėti tarnyboms papildomai už šiukšlių išvežimą. Jų neišvežus, Viešosios tvarkos skyrius galės eiti ir išrašinėti tiems gyventojams baudas. Kadangi iki šiol su ta problema nebuvo susitvarkoma, sprendimo projektu prievolė būtų gyventojams.

R. Taraškevičius siūlo šio klausimo išvis nesvarstyti, palikti taip kaip yra, o jei bus prie konteinerių šiukšlynas, bausti.

V. Anužis sako, kad mieste turi būti sanitarinė kultūra, todėl siūlo pritarti sprendimo projektui.

A. Vildžiūnas sako, kad pritartų sprendimo projektui, jei aikštelės būtų priskirtos civilizuotai.

T. Meškinis sako, kad priėmus sprendimą, gyventojai turėtų sekti, kad pašaliniai neprimestų šiukšlių. Mano, kad 2,5 mln. eurų surinktą perteklių reikėtų investuoti į konteinerių aikšteles.

S. Budinas sako, kad esmė yra ta, kad mieste būtų kuo daugiau tvarkos. Strateginiame veiklos plane yra numatytas požeminių ir pusiau požeminių aikštelių konteineriams įrengimas, ir su laiku tų stumdomų konteinerių praktiškai nebeliks, išskyrus tas vietas kur kitokių galimybių nėra. Realiai per šiuos ir kitus metus visos aikštelės bus įrengtos. Siūlo balsuoti už sprendimo projektą.

V. Grubliauskas siūlo apsispręsti dėl pritarimo siūlymui atidėti klausimo svarstymą. Balsavimu (už – 12, prieš – 10, susilaiko – 3) nepritarta siūlymui.

V. Grubliauskas siūlo apsispręsti dėl pritarimo pateiktam sprendimo projektui.

NUSPRĘSTA. Nepritarti sprendimo projektui.

BALSUOTA: už – 11, prieš – 4, susilaiko – 10.

27. SVARSTYTA. Pritarimas projekto „Klaipėdos Tauralaukio progimnazijos pastato (Klaipėdos g. 31) rekonstravimas siekiant išplėsti ugdymui skirtas patalpas“ įgyvendinimui.

Pranešėja – E. Jurkevičienė, Projektų skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl pritarimo projekto „Klaipėdos Tauralaukio progimnazijos pastato (Klaipėdos g. 31) rekonstravimas siekiant išplėsti ugdymui skirtas patalpas“ įgyvendinimui:

„1. Pritarti projekto „Klaipėdos Tauralaukio progimnazijos pastato (Klaipėdos g. 31) rekonstravimas siekiant išplėsti ugdymui skirtas patalpas“ (toliau – Projektas) įgyvendinimui, teikiant paraišką Europos Sąjungos struktūrinių fondų finansinei paramai gauti.

2. Užtikrinti Projekto bendrąjį finansavimą Klaipėdos miesto savivaldybės biudžeto lėšomis – ne mažiau kaip 15 proc. tinkamų Projekto išlaidų bei netinkamų, tačiau šiam Projektui įgyvendinti būtinų lėšų padengimą, ir tinkamų išlaidų dalį, kurios nepadengia Projektui skiriamas finansavimas.

3. Užtikrinti Projekto tęstinumą 5 metus po Projekto įgyvendinimo pabaigos.

4. Įpareigoti Klaipėdos miesto savivaldybės administracijos direktorių pasirašyti visus dokumentus, susijusius su paraiškos teikimu ir dalyvavimu šiame Projekte.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.“

BALSUOTA: už – 22, prieš – 0, susilaiko – 2.

28. SVARSTYTA. Pritarimas projekto „Tilžės g. nuo Šilutės pl. iki geležinkelio pervažos rekonstrukcija, pertvarkant žiedinę Mokyklos g. ir Šilutės pl. sankryžą“ įgyvendinimui.

Pranešėja – E. Jurkevičienė, Projektų skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl pritarimo projekto „Tilžės g. nuo Šilutės pl. iki geležinkelio pervažos rekonstrukcija, pertvarkant žiedinę Mokyklos g. ir Šilutės pl. sankryžą“ įgyvendinimui:

„1. Pritarti projekto „Tilžės g. nuo Šilutės pl. iki geležinkelio pervažos rekonstrukcija, pertvarkant žiedinę Mokyklos g. ir Šilutės pl. sankryžą“ (toliau – Projektas) įgyvendinimui, teikiant paraišką Europos Sąjungos struktūrinių fondų finansinei paramai gauti.

2. Užtikrinti Projekto bendrąjį finansavimą Klaipėdos miesto savivaldybės biudžeto lėšomis – ne mažiau kaip 15 proc. tinkamų Projekto išlaidų bei netinkamų, tačiau šiam Projektui įgyvendinti būtinų lėšų padengimą ir tinkamų išlaidų dalį, kurios nepadengia Projektui skiriamas finansavimas.

3. Užtikrinti Projekto veiklų tęstinumą 5 metus po Projekto įgyvendinimo pabaigos.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui per vieną mėnesį nuo šio sprendimo paskelbimo dienos.“

BALSUOTA: už – 22, prieš – 0, susilaiko – 2.

29. SVARSTYTA. Pritarimas projekto „Klaipėdos karalienės Luizės jaunimo centro (Puodžių g.) modernizavimas, plėtojant neformaliojo ugdymosi galimybes“ įgyvendinimui.

Pranešėja – E. Jurkevičienė, Projektų skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos, Kultūros, švietimo ir sporto bei Miesto plėtros ir strateginio planavimo komitetai.

NUSPRĘSTA. Pritarti sprendimo projektui. Priimti sprendimą dėl pritarimo projekto „Klaipėdos karalienės Luizės jaunimo centro (Puodžių g.) modernizavimas, plėtojant neformaliojo ugdymosi galimybes“ įgyvendinimui:

„1. Pritarti projekto „Klaipėdos karalienės Luizės jaunimo centro (Puodžių g.) modernizavimas, plėtojant neformaliojo ugdymosi galimybes“ (toliau – Projektas) įgyvendinimui.

2. Užtikrinti Projekto bendrąjį finansavimą Klaipėdos miesto savivaldybės biudžeto lėšomis – 15 proc. tinkamų Projekto išlaidų ir netinkamų, tačiau šiam Projektui įgyvendinti būtinų išlaidų padengimą ir tinkamų išlaidų dalį, kurios nepadengia Projektui skiriamas finansavimas.

3. Užtikrinti Projekto veiklų tęstinumą 5 metus po Projekto įgyvendinimo pabaigos.

Šis sprendimas gali būti skundžiamas Klaipėdos miesto savivaldybės visuomeninei administracinių ginčų komisijai arba Klaipėdos apygardos administraciniam teismui per vieną mėnesį nuo šio sprendimo paskelbimo dienos.“

BALSUOTA: už – 23, prieš –0, susilaiko – 2.

30. SVARSTYTA. Pritarimas projekto „Klaipėdos regiono turizmo informacinės infrastruktūros sistemos sukūrimas ir įdiegimas“ įgyvendinimui.

Pranešėja – E. Jurkevičienė, Projektų skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Miesto plėtros ir strateginio planavimo komitetai.

NUSPRĘSTA. Pritarti sprendimo projektui. Priimti sprendimą dėl pritarimo projekto „Klaipėdos regiono turizmo informacinės infrastruktūros sistemos sukūrimas ir įdiegimas“ įgyvendinimui:

„1. Pritarti projekto „Klaipėdos regiono turizmo informacinės infrastruktūros sistemos sukūrimas ir įdiegimas“ (toliau – Projektas) įgyvendinimui.

2. Užtikrinti Projekto bendrąjį finansavimą Klaipėdos miesto savivaldybės biudžeto lėšomis – 15 proc. tinkamų Projekto išlaidų ir netinkamų, tačiau šiam Projektui įgyvendinti būtinų išlaidų padengimą ir tinkamų išlaidų dalį, kurios nepadengia Projektui skiriamas finansavimas.

3. Užtikrinti Projekto veiklų tęstinumą 5 metus po Projekto įgyvendinimo pabaigos.

Šis sprendimas gali būti skundžiamas Klaipėdos miesto savivaldybės visuomeninei administracinių ginčų komisijai arba Klaipėdos apygardos administraciniam teismui per vieną mėnesį nuo šio sprendimo paskelbimo dienos.“

BALSUOTA: už – 20, prieš – 0, susilaiko – 3.

31. SVARSTYTA. Pritarimas projekto „Klaipėdos miesto savivaldybės viešosios bibliotekos „Kauno atžalyno“ filialas – naujos galimybės mažiems ir dideliems“ įgyvendinimui.

Pranešėja – E. Jurkevičienė, Projektų skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos, Kultūros, švietimo ir sporto bei Miesto plėtros ir strateginio planavimo komitetai.

NUSPRĘSTA. Pritarti sprendimo projektui. Priimti sprendimą dėl pritarimo projekto „Klaipėdos miesto savivaldybės viešosios bibliotekos „Kauno atžalyno“ filialas – naujos galimybės mažiems ir dideliems“ įgyvendinimui:

„1. Pritarti projekto „Klaipėdos miesto savivaldybės viešosios bibliotekos „Kauno atžalyno“ filialas – naujos galimybės mažiems ir dideliems“ (toliau – Projektas) įgyvendinimui.

2. Užtikrinti Projekto bendrąjį finansavimą Klaipėdos miesto savivaldybės biudžeto lėšomis – 15 proc. tinkamų Projekto išlaidų ir netinkamų, tačiau šiam Projektui įgyvendinti būtinų išlaidų padengimą ir tinkamų išlaidų dalį, kurios nepadengia Projektui skiriamas finansavimas.

3. Užtikrinti Projekto veiklų tęstinumą 5 metus po Projekto įgyvendinimo pabaigos.

Šis sprendimas gali būti skundžiamas Klaipėdos miesto savivaldybės visuomeninei administracinių ginčų komisijai arba Klaipėdos apygardos administraciniam teismui per vieną mėnesį nuo šio sprendimo paskelbimo dienos.“

BALSUOTA: už – 24, prieš – 0, susilaiko – 1.

32. SVARSTYTA. Savivaldybės būsto nuomos sąlygų pakeitimas.

Pranešėja – D. Netikšienė, Socialinio būsto skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl savivaldybės būsto nuomos sąlygų pakeitimo:

„Pakeisti nuomos sąlygas savivaldybės būsto nuomininkei I. S., gyvenančiai *(duomenys neskelbtini)*, Klaipėdoje, unikalus Nr. *(duomenys neskelbtini)*, ir nuomoti jai šį būstą socialinio būsto nuomos sąlygomis.

Šis sprendimas gali būti skundžiamas Klaipėdos miesto savivaldybės visuomeninei administracinių ginčų komisijai arba Klaipėdos apygardos administraciniam teismui per vieną mėnesį nuo šio sprendimo paskelbimo arba įteikimo suinteresuotai šaliai dienos.“

BALSUOTA: už – 24, prieš – 0, susilaiko – 1.

33. SVARSTYTA. Viešosios įstaigos „Klaipėdos irklavimo centras“ dalininko kapitalo didinimas.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl viešosios įstaigos „Klaipėdos irklavimo centras“ dalininko kapitalo didinimo:

„1. Perduoti Klaipėdos miesto savivaldybei nuosavybės teise priklausantį finansinį turtą – 30 000,00 Eur savivaldybės, kaip steigėjos, įnašą viešajai įstaigai „Klaipėdos irklavimo centras“, didinant šios viešosios įstaigos dalininko kapitalą.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 22, prieš – 0, susilaiko – 1.

34. SVARSTYTA. Viešosios įstaigos Jūrininkų sveikatos priežiūros centro įnašas, formuojant dalininko kapitalą.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl viešosios įstaigos Jūrininkų sveikatos priežiūros centro įnašo, formuojant dalininko kapitalą:

„1. Perduoti Klaipėdos miesto savivaldybei nuosavybės teise priklausantį finansinį turtą – 110 000,00 Eur savivaldybės, kaip steigėjos, įnašą viešajai įstaigai Jūrininkų sveikatos priežiūros centrui, formuojant šios viešosios įstaigos dalininko kapitalą.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 24, prieš – 0, susilaiko – 0.

35. SVARSTYTA. Viešosios įstaigos Klaipėdos senamiesčio pirminės sveikatos priežiūros centro įnašas, formuojant dalininko kapitalą.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl viešosios įstaigos Klaipėdos senamiesčio pirminės sveikatos priežiūros centro įnašo, formuojant dalininko kapitalą:

„1. Perduoti Klaipėdos miesto savivaldybei nuosavybės teise priklausantį finansinį turtą – 20 000,00 Eur savivaldybės, kaip steigėjos, įnašą viešajai įstaigai Klaipėdos senamiesčio pirminės sveikatos priežiūros centrui, formuojant šios viešosios įstaigos dalininko kapitalą.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 23, prieš – 0, susilaiko – 0.

36. SVARSTYTA. Klaipėdos miesto savivaldybės turto investavimo ir UAB „Gatvių apšvietimas“ įstatinio kapitalo didinimas.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos, Miesto ūkio ir aplinkosaugos bei Miesto plėtros ir strateginio planavimo komitetai.

A. Barbšys sako, kad vietoj to, kad kabelinė linija būtų pakeista į oro liniją, teikiamas sprendimas, kuriuo siūloma skirti lėšas puošybai – 124 dekoratyvinėms atramoms.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės turto investavimo ir UAB „Gatvių apšvietimas“ įstatinio kapitalo didinimo:

„Perduoti Klaipėdos miesto savivaldybei nuosavybės teise priklausantį finansinį turtą – 457 599,99 Eur savivaldybės, kaip vienintelio akcininko, papildomą įnašą uždarajai akcinei bendrovei „Gatvių apšvietimas“, didinant bendrovės įstatinį kapitalą, išleidžiant 0,29 Eur nominalios vertės 1 577 931 vienetą paprastųjų vardinių akcijų, nustatant, kad akcijų emisijos kaina lygi jų nominaliai vertei.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui per vieną mėnesį nuo šio sprendimo paskelbimo dienos.“

BALSUOTA: už – 20, prieš – 2, susilaiko – 3.

37. SVARSTYTA. Klaipėdos miesto savivaldybės tarybos 2017 m. liepos 27 d. sprendimo Nr. T2-169 „Dėl sutikimo perimti valstybės turtą“ pakeitimas

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos komitetas.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2017 m. liepos 27 d. sprendimo Nr. T2-169 „Dėl sutikimo perimti valstybės turtą“ pakeitimo:

„1. Pakeisti Klaipėdos miesto savivaldybės tarybos 2017 m. liepos 27 d. sprendimą Nr. T2‑169 „Dėl sutikimo perimti valstybės turtą“ ir 1 punktą išdėstyti taip:

„1. Sutikti perimti Klaipėdos miesto savivaldybės nuosavybėn valstybei nuosavybės teise priklausantį ir šiuo metu Neįgalumo ir darbingumo nustatymo tarnybos patikėjimo teise valdomą nekilnojamąjį turtą – negyvenamąją patalpą – įstaigą (unikalus numeris – 2190‑0006-7014:0007, pažymėta plane – 1A3p, bendras plotas – 188,94 kv. metro, likutinė vertė 2017 m. lapkričio 30 d. – 177 526,00 eurai (vienas šimtas septyniasdešimt septyni tūkstančiai penki šimtai dvidešimt šeši eurai nulis centų), esančią K. Donelaičio g. 3, Klaipėdoje, savarankiškosioms savivaldybės funkcijoms įgyvendinti.“

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 23, prieš – 0, susilaiko – 1.

38. SVARSTYTA. Turto perėmimas Klaipėdos miesto savivaldybės nuosavybėn.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos komitetas.

NUSPRĘSTA. Pritarti sprendimo projektui. Priimti sprendimą dėl turto perėmimo Klaipėdos miesto savivaldybės nuosavybėn:

„1. Perimti neatlygintinai iš VšĮ „Vakarų istorijos fondas“ Klaipėdos miesto savivaldybės nuosavybėn skulptūrą pirmajam Lietuvoje automobilių ir motorračių klubui ir keliautojui Antanui Poškai atminti (įsigijimo vertė – 64 000,00 Eur) Pilies, Sukilėlių ir Daržų gatvių sankirtoje, Klaipėdoje.

2. Įgalioti Klaipėdos miesto savivaldybės administracijos direktorių pasirašyti 1 punkte nurodyto turto dovanojimo sutartį.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.“

BALSUOTA: už – 24, prieš – 0, susilaiko – 1.

39. SVARSTYTA. Klaipėdos miesto savivaldybės tarybos 2017 m. vasario 23 d. sprendimo Nr. T2-43 „Dėl Parduodamų savivaldybės būstų ir pagalbinio ūkio paskirties pastatų sąrašo patvirtinimo“ pakeitimas.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2017 m. vasario 23 d. sprendimo Nr. T2-43 „Dėl Parduodamų savivaldybės būstų ir pagalbinio ūkio paskirties pastatų sąrašo patvirtinimo“ pakeitimo:

„1. Pakeisti Parduodamų savivaldybės būstų ir pagalbinio ūkio paskirties pastatų sąrašą, patvirtintą Klaipėdos miesto savivaldybės tarybos 2017 m. vasario 23 d. sprendimu Nr. T2-43 „Dėl Parduodamų savivaldybės būstų ir pagalbinio ūkio paskirties pastatų sąrašo patvirtinimo“:

* 1. papildyti 1014 punktu:

|  |  |  |  |  |  |  |
| --- | --- | --- | --- | --- | --- | --- |
| „ | 1014. | Baltijos pr. 4-501 | 29,99 | 1 | 4400-0764-1649:6555 | “; |

* 1. papildyti 1015 punktu:

|  |  |  |  |  |  |  |
| --- | --- | --- | --- | --- | --- | --- |
| „ | 1015. | Molo g. 20 | 10,20 | - | 4400-2238-9073:9545 | “; |

1.3. papildyti 1016 punktu:

|  |  |  |  |  |  |  |
| --- | --- | --- | --- | --- | --- | --- |
| „ | 1016. | Tiltų g. 20A-7 | 3,97 | - | 4400-0053-4210:2679 | “; |

1.4. papildyti 1017 punktu:

|  |  |  |  |  |  |  |
| --- | --- | --- | --- | --- | --- | --- |
| „ | 1017. | Vyšnių g. 10-13 | 50,43 | - | 4400-0204-7106:3041 | “; |

1.5. papildyti 1018 punktu:

|  |  |  |  |  |  |  |
| --- | --- | --- | --- | --- | --- | --- |
| „ | 1018. | Medžiotojų g. 2-14 | 13,60 | - | 2190-2000-2010:0012 | “; |

1.6. papildyti 1019 punktu:

|  |  |  |  |  |  |  |
| --- | --- | --- | --- | --- | --- | --- |
| „ | 1019. | Medžiotojų g. 2 | 81,00 | - | 4400-2942-9412 | “; |

1.7. papildyti 1020 punktu:

|  |  |  |  |  |  |  |
| --- | --- | --- | --- | --- | --- | --- |
| „ | 1020. | Medžiotojų g. 2 | 38,00 | - | 4400-2942-9430 | “. |

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 21, prieš – 0, susilaiko – 3.

40. SVARSTYTA. Turto perdavimas valdyti, naudoti ir disponuoti patikėjimo teise savivaldybės biudžetinėms įstaigoms.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos, Miesto ūkio ir aplinkosaugos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl turto perdavimo valdyti, naudoti ir disponuoti patikėjimo teise savivaldybės biudžetinėms įstaigoms:

„1. Perduoti Klaipėdos miesto savivaldybei nuosavybės teise priklausantį ilgalaikį materialųjį turtą – gyvenamąsias patalpas: Šaulių g. 7-14, Klaipėda (unikalus Nr. 2199-6001-5028:0014, bendras plotas – 122,38 kv. m, su rūsiu (R1-13, plotas – 12,31 kv. m)), ir Vingio g. 27A-2, Klaipėda (unikalus Nr. 4400-0416-9015:8498, bendras plotas – 115,26 kv. m, su rūsiu, 22,63 kv. m (pažymėjimas plane – P2-1), ir bendro naudojimo patalpa, pažymėta a-1 (1/2 iš 4,19 kv. m)), valdyti, naudoti ir disponuoti patikėjimo teise biudžetinei įstaigai Klaipėdos vaikų globos namams „Rytas“.

2. Perduoti Klaipėdos miesto savivaldybei nuosavybės teise priklausantį ir šiuo metu biudžetinės įstaigos „Klaipėdos paplūdimiai“ patikėjimo teise valdomą ilgalaikį materialųjį turtą – 6 pontonus (bendra turto įsigijimo vertė – 23 982,00 Eur, bendra likutinė vertė 2017-11-30 – 22 383,12 Eur) valdyti, naudoti ir disponuoti patikėjimo teise Klaipėdos miesto savivaldybės administracijai.

3. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 25, prieš – 0, susilaiko – 0.

41. SVARSTYTA. Pripažinto netinkamu (negalimu) naudoti valstybei nuosavybės teise priklausančio nematerialiojo, ilgalaikio ir trumpalaikio materialiojo turto nurašymas ir likvidavimas.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl pripažinto netinkamu (negalimu) naudoti valstybei nuosavybės teise priklausančio nematerialiojo, ilgalaikio ir trumpalaikio materialiojo turto nurašymo ir likvidavimo:

„1. Nurašyti pripažintą netinkamu (negalimu) naudoti dėl fizinio ir funkcinio (technologinio) nusidėvėjimo valstybei nuosavybės teise priklausantį turtą:

1.1. Klaipėdos miesto savivaldybės patikėjimo teise valdomą nematerialųjį, ilgalaikį ir trumpalaikį materialųjį turtą (turtu naudojasi savivaldybės biudžetinė įstaiga Klaipėdos „Varpo“ gimnazija), bendra nematerialiojo ir ilgalaikio materialiojo turto įsigijimo vertė – 7 640,10 Eur, bendra trumpalaikio materialiojo turto įsigijimo vertė – 990,11, likutinė vertė 2017 m. lapkričio 1 d. – 0,00 Eur (1 priedas);

1.2. Klaipėdos miesto savivaldybės patikėjimo teise valdomą nematerialųjį, ilgalaikį ir trumpalaikį materialųjį turtą (turtu naudojasi savivaldybės biudžetinė įstaiga Klaipėdos „Žaliakalnio“ gimnazija), bendra nematerialiojo ir ilgalaikio materialiojo turto įsigijimo vertė – 7 273,42 Eur, bendra trumpalaikio materialiojo turto įsigijimo vertė – 148,66, likutinė vertė 2017 m. lapkričio 1 d. – 0,00 Eur (2 priedas);

1.3. Klaipėdos miesto savivaldybės patikėjimo teise valdomą nematerialųjį, ilgalaikį materialųjį turtą (turtu naudojasi savivaldybės biudžetinė įstaiga Klaipėdos Baltijos gimnazija), bendra nematerialiojo ir ilgalaikio materialiojo turto įsigijimo vertė – 9 123,06 Eur, likutinė vertė 2017 m. lapkričio 1 d. – 0,00 Eur (3 priedas).

2. Pavesti Klaipėdos miesto savivaldybės administracijai organizuoti šio sprendimo 1 punkte nurodyto turto perdavimą atliekų tvarkytojams, nurašymą ir likvidavimą.“

BALSUOTA: už – 25, prieš –0 , susilaiko –0 .

42. SVARSTYTA. Turto perdavimas Šilalės rajono savivaldybės nuosavybėn.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

A. Vildžiūnas sako, kad karilionas yra išdraskomas ir išdalinamas dalimis, o galėjo būti padarytas kilnojamu karilionu. Prieštarauja tokiam elgesiui su muzikos instrumentais.

N. Puteikienė sako, kad Kultūros, švietimo ir sporto komitete, lygtai, buvo formuluojamas pavedimas ar prašymas Savivaldybei parengti likusių kariliono varpų panaudojimo Klaipėdos mieste programą. Prašo Savivaldybės administracijos atkreipti į tai dėmesį.

NUSPRĘSTA. Pritarti sprendimo projektui. Priimti sprendimą dėl turto perdavimo Šilalės rajono savivaldybės nuosavybėn:

„1. Perduoti Šilalės rajono savivaldybės nuosavybėn Klaipėdos miesto savivaldybei nuosavybės teise priklausantį ilgalaikį materialųjį turtą – varinį varpą (įsigijimo vertė – 1 809,93 Eur, likutinė vertė – 0,00 Eur).

2. Įgalioti Klaipėdos miesto savivaldybės administracijos direktorių pasirašyti 1 punkte nurodyto turto perdavimo–perėmimo aktą.

3. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 22, prieš – 1, susilaiko – 2.

43. SVARSTYTA. Savivaldybės būstų ir neįrengtos pastogės dalių pardavimas.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl savivaldybės būstų ir neįrengtos pastogės dalių pardavimo:

„1. Parduoti savivaldybei nuosavybės teise priklausančius būstus ir neįrengtos pastogės dalis:

1.1. J. M., *(duomenys neskelbtini)*, Klaipėda, 49,88 kv. metro ploto būstas, unikalus Nr. *(duomenys neskelbtini)*, namo statybos metai – 1970. Kaina – 44 378,00 Eur (keturiasdešimt keturi tūkstančiai trys šimtai septyniasdešimt aštuoni eurai 00 ct), iš jų 78,00 Eur (septyniasdešimt aštuoni eurai 00 ct) – už būsto vertės nustatymą;

1.2. V. M., *(duomenys neskelbtini)*, Klaipėda, 63,81 kv. metro ploto būstas, unikalus Nr. *(duomenys neskelbtini)*, namo statybos metai – 1981. Kaina – 46 078,00 Eur (keturiasdešimt šeši tūkstančiai septyniasdešimt aštuoni eurai 00 ct), iš jų 78,00 Eur (septyniasdešimt aštuoni eurai 00 ct) – už būsto vertės nustatymą;

1.3. A. B., *(duomenys neskelbtini)*, Klaipėda, 22,18 kv. metro ploto būstas su bendro naudojimo patalpomis, unikalus Nr. *(duomenys neskelbtini)*, namo statybos metai – 1975. Kaina – 11 078,00 Eur (vienuolika tūkstančių septyniasdešimt aštuoni eurai 00 ct), iš jų 78,00 Eur (septyniasdešimt aštuoni eurai 00 ct) – už būsto vertės nustatymą;

1.4. S. P., *(duomenys neskelbtini)*, Klaipėda, 4300/10488 būsto dalių, 43,00 kv. metro ploto, bendras plotas – 104,88 kv. metro, unikalus Nr. *(duomenys neskelbtini)*, namo statybos metai – 1935, kapitalinio remonto metai – 2002. Kaina – 16 778,00 Eur (šešiolika tūkstančių septyni šimtai septyniasdešimt aštuoni eurai 00 ct), iš jų 78,00 Eur (septyniasdešimt aštuoni eurai 00 ct) – už būsto vertės nustatymą;

1.5. A. Ž., *(duomenys neskelbtini)*, Klaipėda, 510/2039 neįrengtos pastogės dalių, 5,10 kv. metro ploto, bendras plotas – 20,39 kv. metro, plane žymima 5-1, unikalus Nr. *(duomenys neskelbtini)*, namo statybos metai – 1960. Kaina – 450,00 Eur (keturi šimtai penkiasdešimt eurų 00 ct), iš jų 65,00 Eur (šešiasdešimt penki eurai 00 ct) – už turto vertės nustatymą;

1.6. T. Š., *(duomenys neskelbtini)*, Klaipėda, 510/2039 neįrengtos pastogės dalių, 5,10 kv. metro ploto, bendras plotas – 20,39 kv. metro, plane žymima 5-1, unikalus Nr. *(duomenys neskelbtini)*, namo statybos metai – 1960. Kaina – 450,00 Eur (keturi šimtai penkiasdešimt eurų 00 ct), iš jų 65,00 Eur (šešiasdešimt penki eurai 00 ct) – už turto vertės nustatymą.

2. Leisti J. M. perkamą būstą *(duomenys neskelbtini)*, Klaipėda, įkeisti kredito įstaigai „Swedbank“, AB (juridinio asmens kodas 112029651). Hipoteka įsigalios, kai su Klaipėdos miesto savivaldybės administracija bus visiškai atsiskaityta už perkamą būstą, sumokėta būsto kaina, netesybos ir įvykdytos kitos prievolės.

Šis sprendimas gali būti skundžiamas Klaipėdos miesto savivaldybės visuomeninei administracinių ginčų komisijai arba Klaipėdos apygardos administraciniam teismui per vieną mėnesį nuo šio sprendimo paskelbimo.“

BALSUOTA: už – 19, prieš – 0, susilaiko – 3.

44. SVARSTYTA. Klaipėdos miesto savivaldybės tarybos 2012 m. kovo 29 d. sprendimo Nr. T2-91 „Dėl Klaipėdos miesto savivaldybės panaudai perduodamo turto sąrašo patvirtinimo“ pakeitimas

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos, Miesto ūkio ir aplinkosaugos bei Miesto plėtros ir strateginio planavimo komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2012 m. kovo 29 d. sprendimo Nr. T2-91 „Dėl Klaipėdos miesto savivaldybės panaudai perduodamo turto sąrašo patvirtinimo“ pakeitimo:

„1. Pakeisti Klaipėdos miesto savivaldybės panaudai perduodamo turto sąrašą, patvirtintą Klaipėdos miesto savivaldybės tarybos 2012 m. kovo 29 d. sprendimu Nr. T2-91 „Dėl Klaipėdos miesto savivaldybės panaudai perduodamo turto sąrašo patvirtinimo“, ir papildyti 138 punktu pagal priedą.

2. Skelbti šį sprendimą Klaipėdos miesto savivaldybės interneto svetainėje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui per vieną mėnesį nuo šio sprendimo paskelbimo dienos.“

BALSUOTA: už – 22, prieš – 0, susilaiko – 2.

45. SVARSTYTA. Klaipėdos miesto savivaldybės tarybos 2017 m. spalio 19 d. sprendimo Nr. T2-256 „Dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms“ pakeitimas.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2017 m. spalio 19 d. sprendimo Nr. T2-256 „Dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms“ pakeitimo:

1. Pakeisti Klaipėdos miesto savivaldybės tarybos 2017 m. spalio 19 d. sprendimą Nr. T2‑256 „Dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms“:

1.1. pakeisti 1 punktą ir jį išdėstyti taip:

„1. Perduoti Klaipėdos miesto savivaldybei nuosavybės teise priklausantį ilgalaikį materialųjį turtą valdyti, naudoti ir disponuoti patikėjimo teise biudžetinei įstaigai Klaipėdos lopšeliui-darželiui „Puriena“:

1.1. negyvenamąsias patalpas–pastatą – vaikų darželį-lopšelį Naikupės g. 27, Klaipėdoje (pastato, kuriame yra patalpos, unikalus Nr. 2196-7002-5018, žymėjimas plane – 1C2p, bendras perduodamas plotas – 1635,14 kv. metro, patalpų žymėjimo indeksai: nuo 1-1 iki 1-41, nuo 1-105 iki 1-136, įsigijimo vertė – 1 225 299,63 Eur);

1.2. inžinerinį statinį–kiemo aikštelę Naikupės g. 27, Klaipėdoje (unikalus Nr. 4400-4666-2308, žymėjimas plane – k, bendras plotas – 4498,00 kv. metrai, įsigijimo vertė – 494 760,00 Eur);

1.3. inžinerinius statinius – tris pavėsines Naikupės g. 27, Klaipėdoje (unikalus Nr. 4400-4666-2251, žymėjimas plane – p (30,00 kv. metrų), p1 (29,00 kv. metrų), p3 (12,00 kv. metrų), įsigijimo vertė – 31 654,00 Eur);

1.4. inžinerinį statinį – tvorą Naikupės g. 27, Klaipėdoje (unikalus Nr. 4400-4666-2295, žymėjimas plane – t, bendras ilgis – 607,13 m, įsigijimo vertė – 97 622,00 Eur);

1.5. ilgalaikį ir trumpalaikį turtą, kurio bendra įsigijimo vertė – 61 710,00Eur (1 priedas).“;

1.2. papildyti sprendimą nauju 1 priedu (pridedama);

1.3. 3 punkte nurodytą priedą laikyti 2 priedu.

2. Skelbti šį sprendimą Klaipėdos miesto savivaldybės interneto svetainėje.

BALSUOTA: už – 24, prieš – 0, susilaiko – 0.

46. SVARSTYTA. Turto perėmimas Klaipėdos miesto savivaldybės nuosavybėn ir jo perdavimo valdyti ir naudoti patikėjimo teise Klaipėdos miesto savivaldybės etnokultūros centrui.

Pranešėjas – E. Simokaitis, Turto skyriaus vedėjas

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl turto perėmimo Klaipėdos miesto savivaldybės nuosavybėn ir jo perdavimo valdyti ir naudoti patikėjimo teise Klaipėdos miesto savivaldybės etnokultūros centrui:

„1. Sutikti perimti Klaipėdos miesto savivaldybės nuosavybėn savarankiškosioms funkcijoms įgyvendinti (gyventojų bendrosios kultūros ugdymas ir etnokultūros puoselėjimas) valstybei nuosavybės teise priklausantį ir šiuo metu Lietuvos nacionalinio kultūros centro patikėjimo teise valdomą turtą, kurio bendra įsigijimo vertė – 6 308,49 Eur, kuris bus naudojamas Klaipėdos miesto savivaldybės etnokultūros centro veiklai (1 ir 2 priedai).

2. Perduoti sprendimo 1 punkte nurodytą turtą, jį perėmus savivaldybės nuosavybėn, Klaipėdos miesto savivaldybės etnokultūros centrui valdyti ir naudoti patikėjimo teise.

3. Įgalioti Klaipėdos miesto savivaldybės administracijos direktorių savivaldybės vardu pasirašyti sprendimo 1 punkte nurodyto turto priėmimo ir perdavimo aktus.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 25, prieš – 0, susilaiko – 0.

47. SVARSTYTA. Klaipėdos miesto savivaldybės tarybos 2012 m. sausio 27 d. sprendimo Nr. T2-30 „Dėl Klaipėdos miesto savivaldybės nuomojamo turto sąrašo patvirtinimo“ pakeitimas.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2012 m. sausio 27 d. sprendimo Nr. T2-30 „Dėl Klaipėdos miesto savivaldybės nuomojamo turto sąrašo patvirtinimo“ pakeitimo:

„1. Pakeisti Klaipėdos miesto savivaldybės nuomojamo turto sąrašo, patvirtinto Klaipėdos miesto savivaldybės tarybos 2012 m. sausio 27 d. sprendimu Nr. T2-30 „Dėl Klaipėdos miesto savivaldybės nuomojamo turto sąrašo patvirtinimo“, 73 punktą pagal priedą.

2. Skelbti šį sprendimą Klaipėdos miesto savivaldybės interneto svetainėje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui per vieną mėnesį nuo šio sprendimo paskelbimo dienos.“

BALSUOTA: už – 21, prieš – 0, susilaiko – 1.

48. SVARSTYTA. Pavedimas Klaipėdos miesto savivaldybės kontrolieriui (Savivaldybės kontrolės ir audito tarnybai) atlikti veiklos plane nenumatytą auditą.

Pranešėjas – M. Vitkus, Savivaldybės tarybos ir mero sekretorius.

NUSPRĘSTA. Pritarti sprendimo projektui. Priimti sprendimą dėl pavedimo Klaipėdos miesto savivaldybės kontrolieriui (Savivaldybės kontrolės ir audito tarnybai) atlikti veiklos plane nenumatytą auditą:

„1. Pavesti Klaipėdos miesto savivaldybės kontrolieriui (Savivaldybės kontrolės ir audito tarnybai) atlikti veiklos plane nenumatytą auditą – Klaipėdos miesto savivaldybės biudžeto lėšų, skirtų 2017 m. Kultūros plėtros programos priemonei „Reprezentacinių Klaipėdos festivalių dalinis finansavimas“, panaudojimo ir atsiskaitymo už jas vertinimą.

2. Nustatyti, kad atlikto audito ataskaita Klaipėdos miesto savivaldybės tarybai turi būti pateikta iki 2018 m. kovo 1 d.“

BALSUOTA: už – 25, prieš – 0, susilaiko – 0.

49. SVARSTYTA. Klaipėdos miesto savivaldybės tarybos 2015 m. liepos 31 d. sprendimo Nr. T2-209 „Dėl Antikorupcijos komisijos sudarymo ir jos nuostatų patvirtinimo“ pakeitimas.

Pranešėjas – M. Vitkus, Savivaldybės tarybos ir mero sekretorius. Aiškina, kad siūlomais pakeitimais siekiama užtikrinti, kad būtų įgyvendintos Lietuvos Respublikos teisės aktų ir Tarybos priimtų sprendimų nuostatos. Patvirtinus teikiamas kandidatūras, būtų pakeista Antikorupcijos komisijos sudėtis ir užtikrinta, kad ši komisija būtų sudaryta iš 13 narių.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2015 m. liepos 31 d. sprendimo Nr. T2-209 „Dėl Antikorupcijos komisijos sudarymo ir jos nuostatų patvirtinimo“ pakeitimo:

„1. Pakeisti Klaipėdos miesto savivaldybės tarybos 2015 m. liepos 31 d. sprendimą Nr. T2‑209 „Dėl Antikorupcijos komisijos sudarymo ir jos nuostatų patvirtinimo“ ir 2 punktą išdėstyti taip:

„2. Sudaryti šios sudėties nuolatinę Antikorupcijos komisiją iš 8 Klaipėdos miesto savivaldybės tarybos narių, 2 visuomenės atstovų ir 3 seniūnaičių:

2.1. Arūnas Barbšys, Klaipėdos miesto savivaldybės tarybos narys;

2.2. Arvydas Cesiulis, Klaipėdos miesto savivaldybės tarybos narys;

2.3. Rimantas Didžiokas, Klaipėdos miesto savivaldybės tarybos narys;

2.4. Andrej Kugmerov, Klaipėdos miesto savivaldybės tarybos narys;

2.5. Saulius Liekis, Klaipėdos miesto savivaldybės tarybos narys;

2.6. Lilija Petraitienė, Klaipėdos miesto savivaldybės tarybos narė;

2.7. Nina Puteikienė, Klaipėdos miesto savivaldybės tarybos narė;

2.8. Aldona Staponkienė, Klaipėdos miesto savivaldybės tarybos narė;

2.9. Giedrė Buganauskaitė, asociacijos „Mano miestas Klaipėda“ asocijuota narė;

2.10. Regina Derkintytė-Kaupienė, Klaipėdos pramonininkų asociacijos nario advokatų kontoros AVERUS partnerė;

2.11. Rita Borta, Klaipėdos miesto Alksnynės g. seniūnaitė;

2.12. Antanas Gimbutas, Klaipėdos miesto Dviračių treko seniūnaitis;

2.13. Mindaugas Prialgauskas, Klaipėdos miesto Švyturio seniūnaitis.“

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 25, prieš – 0, susilaiko – 0.

50. SVARSTYTA. Klaipėdos miesto savivaldybės tarybos 2015 m. liepos 10 d. sprendimo Nr. T2-173 „Dėl Klaipėdos miesto savivaldybės tarybos Etikos komisijos sudarymo“ pakeitimas.

Pranešėjas – M. Vitkus, Savivaldybės tarybos ir mero sekretorius. Aiškina, kad sprendimo projektu siekiama pakeisti Klaipėdos miesto savivaldybės tarybos Etikos komisijos sudėtį – papildyti dviem visuomenės atstovais, trimis seniūnaičiais ir nuo ne frakcijoje esančių Tarybos narių   
N. Puteikiene.

Informuoja, kad yra gautas Rusų aljanso frakcijos siūlymas: nepritarti N. Puteikienės kandidatūrai į Etikos komisijos narius, kadangi šios komisijos sprendimu buvo konstatuota, jog   
N. Puteikienė pažeidė Valstybės politikų elgesio kodeksą ir Klaipėdos miesto savivaldybės tarybos Etikos komisijos veiklos nuostatus.

J. Skrabulienė sako, kad frakcija siūlo nepritarti N. Puteikienės kandidatūrai, kadangi ji nevykdo Etikos komisijos pavedimų ir sistemingai pažeidinėja etikos normas.

V. Grubliauskas siūlo apsispręsti dėl pritarimo Rusų aljanso frakcijos siūlymui. Balsavimu (už – 15, prieš – 3, susilaiko – 4) pritarta siūlymui.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės tarybos 2015 m. liepos 10 d. sprendimo Nr. T2-173 „Dėl Klaipėdos miesto savivaldybės tarybos Etikos komisijos sudarymo“ pakeitimo:

„1. Pakeisti Klaipėdos miesto savivaldybės tarybos 2015 m. liepos 10 d. sprendimą Nr. T2-173 „Dėl Klaipėdos miesto savivaldybės tarybos Etikos komisijos sudarymo“ ir 1 punktą išdėstyti taip:

„1. Sudaryti šios sudėties Klaipėdos miesto savivaldybės tarybos Etikos komisiją iš 7 Klaipėdos miesto savivaldybės tarybos narių, 2 visuomenės atstovų ir 3 seniūnaičių:

1.1. Vytautas Čepas, Klaipėdos miesto savivaldybės tarybos narys;

1.2. Tatjana Fedotova, Klaipėdos miesto savivaldybės tarybos narė;

1.3. Laisvūnas Kavaliauskas, Klaipėdos miesto savivaldybės tarybos narys;

1.4. Saulius Liekis, Klaipėdos miesto savivaldybės tarybos narys;

1.5. Lilija Petraitienė, Klaipėdos miesto savivaldybės tarybos narė;

1.6. Jonas Sąlyga, Klaipėdos miesto savivaldybės tarybos narys;

1.7. Aldona Staponkienė, Klaipėdos miesto savivaldybės tarybos narė;

1.8. Edmundas Jurkaitis, Klaipėdos universiteto studentų sąjungos narys;

1.9. Feliksas Puzemskis, Klaipėdos žydų bendruomenės pirmininkas;

1.10. Rita Borta, Klaipėdos miesto Alksnynės g. seniūnaitė;

1.11. Irena Gailiūtė, Klaipėdos miesto Brožynų g. seniūnaitė;

1.12. Mindaugas Prialgauskas, Klaipėdos miesto Švyturio seniūnaitis.“

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 18, prieš – 2, susilaiko – 3.

V. Grubliauskas siūlo pratęsti Tarybos posėdžio darbo laiką ir šiandien apsvarstyti paskutinį darbotvarkės klausimą. Bendru sutarimu pritarta siūlymui.

51. SVARSTYTA. Klaipėdos miesto savivaldybės mero Vytauto Grubliausko delegavimas į Išorinio Klaipėdos valstybinio jūrų uosto plėtros projekto įgyvendinimo komisiją.

Pranešėjas – M. Vitkus, Savivaldybės tarybos ir mero sekretorius. Aiškina, kad sprendimo projektu siekiama teisės aktų nustatyta tvarka deleguoti Klaipėdos miesto savivaldybės merą Vytautą Grubliauską į Išorinio Klaipėdos valstybinio jūrų uosto plėtros projekto įgyvendinimo komisiją. Teikiant pasiūlymus Lietuvos Respublikos Vyriausybės nutarimo projektui Klaipėdos miesto savivaldybė pateikė siūlymą į šią komisiją įtraukti Melnragės bendruomenės atstovą R. Kapušinską bei Savivaldybės Urbanistinės plėtros departamento direktorių K. Macijauską, tačiau į siūlymus Lietuvos Respublikos Vyriausybė neatsižvelgė, tik nurodė Klaipėdos rajono ir Klaipėdos miesto merų pareigybes bei paprašė Tarybos sprendimais juos deleguoti, nurodant pavardes. Siūlo pritarti pateiktam sprendimo projektui.

N. Puteikienė sako, kad balsuos prieš šį sprendimą, nes jai abejones kelia mero atstovavimo šiai komisijai teisėtumas.

V. Titovas sako, kad nepritaria mero dalyvavimui šios komisijos darbe, kadangi mano, jog Lietuvos Respublikos Vyriausybė žemina Savivaldybės tarybą, neatsižvelgia į Savivaldybės poziciją. Siūlo nepritarti sprendimo projektui.

V. Žvikienė siūlo pritarti sprendimo projektui, tačiau apgailestauja, kad šioje komisijoje miestą atstovaus tik vienas asmuo. Mero dalyvavimui komisijos darbe pritaria ir linki, kad jis būtų išgirstas, ir kad visos derybinės pozicijos tos komisijos sudėtyje būtų kuo naudingesnės miestui. Kviečia pritarti sprendimo projektui.

V. Grubliauskas informuoja, kad yra gautas N. Puteikienės siūlymas įtraukti į komisijos sudėtį Melnragės bendruomenės atstovę M. Kalendę. Aiškina, kad papildyti komisijos naujais nariais negalima, nes komisiją formuoja ne Savivaldybės taryba.

V. Grubliauskas siūlo apsispręsti dėl pritarimo N. Puteikienės siūlymui. Balsavimu (už – 5, prieš – 9, susilaiko – 9) nepritarta siūlymui.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės mero Vytauto Grubliausko delegavimo į Išorinio Klaipėdos valstybinio jūrų uosto plėtros projekto įgyvendinimo komisiją:

„Deleguoti Klaipėdos miesto savivaldybės merą Vytautą Grubliauską į Išorinio Klaipėdos valstybinio jūrų uosto plėtros projekto įgyvendinimo komisiją.“

BALSUOTA: už – 20, prieš – 0, susilaiko – 2.

Posėdžio pabaiga – 17.20 val.

Savivaldybės meras Vytautas Grubliauskas

Savivaldybės mero pavaduotojas Artūras Šulcas

Savivaldybės tarybos ir mero sekretorius Modestas Vitkus

V. Palaimienė, tel. 39 60 69

2017-12-14